ai4bharat/Pralekha huggingface dataset:
ਸੂਚਨਾ ਤੇ ਪ੍ਰਸਾਰਣ ਮੰਤਰਾਲਾ
ਭਾਰਤ ਸਰਕਾਰ ਨੇ ਪ੍ਰਾਈਵੇਟ ਤੇ ਕਮਰਸ਼ੀਅਲ ਸੰਸਥਾਨਾਂ ਲਈ ਛੂਟਾਂ ’ਚ ਵਾਧਾ ਕੀਤਾ
ਚੰਡੀਗੜ੍ਹ, 25 ਅਪ੍ਰੈਲ, 2020
ਭਾਰਤ ਸਰਕਾਰ ਨੇ ਕੋਵਿਡ–19 ਨਾਲ ਜੰਗ ਲਈ ਸੰਚਿਤ ਸੰਸ਼ੋਧਿਤ ਦਿਸ਼ਾ–ਨਿਰਦੇਸ਼ਾਂ ਤਹਿਤ ਪ੍ਰਾਈਵੇਟ ਅਤੇ ਕਮਰਸ਼ੀਅਲ ਸੰਸਥਾਨਾਂ ਦੇ ਵਰਗ ਵਿੱਚ ਛੂਟਾਂ ਨੂੰ ਵਧਾਇਆ ਹੈ ਅਤੇ ਸਬੰਧਿਤ ਰਾਜਾਂ / ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ ਦੁਕਾਨਾਂ ਤੇ ਸੰਸਥਾਨ ਬਾਰੇ ਕਾਨੂੰਨ ਤਹਿਤ ਰਜਿਸਟਰਡ ਸਾਰੀਆਂ ਦੁਕਾਨਾਂ ਖੋਲ੍ਹਣ ਦੀ ਇਜਾਜ਼ਤ ਦੇ ਦਿੱਤੀ ਹੈ। ਇਨ੍ਹਾਂ ਵਿੱਚ ਰਿਹਾਇਸ਼ੀ ਕੰਪਲੈਕਸਾਂ, ਨੇੜੇ–ਤੇੜੇ ਦੀਆਂ ਮੁਹੱਲਿਆਂ ਵਿਚਲੀਆਂ ਅਤੇ ਇਕੱਲੀਆਂ–ਕਾਰੀਆਂ ਉਹ ਦੁਕਾਨਾਂ ਸ਼ਾਮਲ ਹਨ, ਜਿਹੜੀਆਂ ਹੌਟ–ਸਪੌਟਸ/ਕੰਟੇਨਮੈਂਟ ਜ਼ੋਨਜ਼  ’ਚ ਨਹੀਂ ਹਨ। ਗ੍ਰਹਿ ਮੰਤਰਾਲੇ ਵੱਲੋਂ ਜਾਰੀ ਹੁਕਮ ’ਚ ਗ੍ਰਾਮੀਣ ਤੇ ਸ਼ਹਿਰੀ ਇਲਾਕਿਆਂ ਵਿਚਾਲੇ ਛੂਟ ’ਚ ਫ਼ਰਕ ਨੂੰ ਸਪਸ਼ਟ ਕੀਤਾ ਗਿਆ ਹੈ ਕਿ ਸ਼ਾਪਿੰਗ ਮਾਲਸ ਨੂੰ ਛੱਡ ਕੇ ਗ੍ਰਾਮੀਣ ਇਲਾਕਿਆਂ ਦੀਆਂ ਸਾਰੀਆਂ ਦੁਕਾਨਾਂ ਖੋਲ੍ਹਣ ਦੀ ਇਜਾਜ਼ਤ ਦਿੱਤੀ ਗਈ ਹੈ। ਜਦ ਕਿ ਸ਼ਹਿਰੀ ਇਲਾਕਿਆਂ ’ਚ ਇਕੱਲੀਆਂ–ਕਾਰੀਆਂ ਦੁਕਾਨਾਂ, ਨੇੜੇ–ਤੇੜੇ ਦੀਆਂ ਮੁਹੱਲੇ ਵਿਚਲੀਆਂ ਦੁਕਾਨਾਂ ਅਤੇ ਸ਼ਹਿਰੀ ਇਲਾਕਿਆਂ ’ਚ ਰਿਹਾਇਸ਼ੀ ਕੰਪਲੈਕਸਾਂ ਵਿਚਲੀਆਂ ਦੁਕਾਨਾਂ ਖੋਲ੍ਹਣ ਦੀ ਇਜਾਜ਼ਤ ਦਿੱਤੀ ਗਈ ਹੈ ਪਰ ਇਹ ਛੂਟ ਬਾਜ਼ਾਰਾਂ / ਮਾਰਕਿਟ ਕੰਪਲੈਕਸਾਂ ਅਤੇ ਸ਼ਾਪਿੰਗ ਮਾਲਸ ਦੀਆਂ ਦੁਕਾਨਾਂ ’ਤੇ ਲਾਗੂ ਨਹੀਂ ਹੋਵੇਗੀ।
ਸੇਵਾਵਾਂ ਮੁਹੱਈਆ ਕਰਵਾਉਣ ਵਾਲੇ ਰੈਸਟੋਰੈਂਟਸ, ਸੈਲੂਨ ਅਤੇ ਨਾਈਆਂ ਦੀਆਂ ਦੁਕਾਨਾਂ ਬੰਦ ਰਹਿਣਗੀਆਂ ਕਿਉਂਕਿ ਛੂਟ ਸਿਰਫ਼ ਵਸਤਾਂ ਵੇਚਣ ਵਾਲੀਆਂ ਦੁਕਾਨਾਂ ਲਈ ਹੈ। ਈ–ਕਾਮਰਸ ਕੰਪਨੀਆਂ ਨੂੰ ਸਿਰਫ਼ ਜ਼ਰੂਰੀ ਵਸਤਾਂ ਲਈ ਆਪਣੇ ਕਾਰੋਬਾਰ ਕਰਨ ਦੀ ਇਜਾਜ਼ਤ ਹੋਵੇਗੀ, ਜਦ ਕਿ ਕੋਵਿਡ–19 ਪ੍ਰਬੰਧ ਲਈ ਰਾਸ਼ਟਰੀ ਦਿਸ਼ਾ–ਨਿਰਦੇਸ਼ਾਂ ਵਿੱਚ ਦਰਜ ਅਨੁਸਾਰ ਸ਼ਰਾਬ ਤੇ ਹੋਰ ਵਸਤਾਂ ਦੀ ਵਿਕਰੀ ਉੱਤੇ ਪਾਬੰਦੀ ਰਹੇਗੀ।
ਇਹ ਹੁਕਮ ਭਾਰਤ ਸਰਕਾਰ ਵੱਲੋਂ 3 ਮਈ, 2020 ਤੱਕ ਚੱਲਣ ਵਾਲੇ ਲੌਕਡਾਊਨ ਦਾ ਸਾਹਮਣਾ ਕਰ ਰਹੀ ਜਨਤਾ ਨੂੰ ਕੁਝ ਰਾਹਤ ਦੇਣ ਦੀਆਂ ਕੋਸ਼ਿਸ਼ਾਂ ਦੇ ਮੁਤਾਬਕ ਹੈ। ਇਸ ਖੇਤਰ, ਖਾਸ ਤੌਰ ਉੱਤੇ ਹਰਿਆਣਾ ਤੇ ਪੰਜਾਬ ਜਿਹੇ ਰਾਜਾਂ ’ਚ ਖੇਤੀਬਾੜੀ ਗਤੀਵਿਧੀਆਂ ਇਸ ਵੇਲੇ ਪੂਰੇ ਜੋਬਨ ’ਤੇ ਹਨ, ਪ੍ਰਵਾਨਿਤ ਨਿਰਮਾਣ ਗਤੀਵਿਧੀਆਂ ਦੀ ਵੀ ਇਜਾਜ਼ਤ ਦੇ ਦਿੱਤੀ ਗਈ ਹੈ ਅਤੇ ਸਬੰਧਿਤ ਕਰਮਚਾਰੀ ਕੰਮ ’ਤੇ ਜਾਂਦੇ ਸਮੇਂ ਲੋੜੀਂਦੀਆਂ ਸਾਵਧਾਨੀਆਂ ਦੀ ਪੂਰੀ ਤਰ੍ਹਾਂ ਪਾਲਣਾ ਕਰ ਰਹੇ ਹਨ। ਬੇਸ਼ੱਕ, ਇਸ ਔਖੀ ਘੜੀ ’ਚ ਬਲਦੇਵ ਜਿਹੇ ਕਾਮਿਆਂ ਨੂੰ ਇਸ ਨਾਲ ਰਾਹਤ ਮਿਲੀ ਹੈ। ਹਰਿਆਣਾ ਨਿਵਾਸੀ ਨੇ ਭਾਰਤ ਸਰਕਾਰ ਦਾ ਸ਼ੁਕਰੀਆ ਅਦਾ ਕੀਤਾ ਕਿਉਂਕਿ ਉਸ ਦੇ ਹੁਕਮ ਸਦਕਾ ਉਹ ਆਪਣੇ ਸਮਾਂ ਮੁੜ ਉਤਪਾਦਕ ਢੰਗ ਨਾਲ ਬਿਤਾਉਣ ਜੋਗੇ ਹੋ ਸਕੇ।
https://twitter.com/PIBChandigarh/status/1253983799458893826 
https://twitter.com/PIBChandigarh/status/1253989429607202824?s=09 
ਖੇਤੀਬਾੜੀ ਤੇ ਹੋਰ ਸਬੰਧਿਤ ਗਤੀਵਿਧੀਆਂ ਦੀ ਇਜਾਜ਼ਤ ਮਿਲਣ ਕਾਰਨ ਪੰਜਾਬ ਦੀਆਂ ਅਨਾਜ ਮੰਡੀਆਂ ’ਚ ਕਣਕ ਦੀ ਖ਼ਰੀਦ ਦਾ ਕੰਮ ਇਸ ਵੇਲੇ ਪੂਰੇ ਜ਼ੋਰਾਂ ’ਤੇ ਹੈ, ਜਿਸ ਨੂੰ ਚਲਦਾ ਦੇਖ ਕੇ ਆਮ ਲੋਕਾਂ ਨੂੰ ਕਾਫ਼ੀ ਰਾਹਤ ਮਿਲ ਰਹੀ ਹੈ। ਕਪੂਰਥਲਾ ਦੀ ਰੇਲਵੇ ਕੋਚ ਫ਼ੈਕਟਰੀ ’ਚ ਰੇਲ ਦੇ ਡੱਬੇ ਬਣਾਉਣ ਦਾ ਕੰਮ ਮੁੜ ਸ਼ੁਰੂ ਹੋ ਗਿਆ ਹੈ। ਇੱਥੇ ਨਿਰਧਾਰਿਤ ਸਾਵਧਾਨੀਆਂ ਰੱਖ ਕੇ 50% ਕਰਮਚਾਰੀ ਸ਼ਿਫ਼ਟਾਂ ’ਚ ਕੰਮ ਕਰਨ ਲਈ ਆ ਰਹੇ ਹਨ।
https://twitter.com/PIBChandigarh/status/1253991403606077441?s=09 
https://twitter.com/PIBChandigarh/status/1253915870776250369 
ਇਹ ਯਕੀਨੀ ਬਣਾਉਣ ਲਈ ਕੋਵਿਡ–19 ਵਿਰੁੱਧ ਭਾਰਤ ਦੀ ਜੰਗ ਵਿੱਚ ਕੋਈ ਵੀ ਪਿਛਾਂਹ ਨਾ ਰਹਿ ਜਾਵੇ, ਇਸੇ ਲਈ ਭਾਰਤ ਸਰਕਾਰ ਨੇ ਪਿਛਲੇ ਮਹੀਨੇ ਲੌਕਡਾਊਨ ਦੇ ਅਸਰਾਂ ਦਾ ਸਾਹਮਣਾ ਕਰਨ ’ਚ ਗ਼ਰੀਬਾਂ ਦੀ ਮਦਦ ਲਈ ‘ਪ੍ਰਧਾਨ ਮੰਤਰੀ ਗ਼ਰੀਬ ਕਲਿਆਣ ਯੋਜਨਾ’ ਤਹਿਤ ਇੱਕ ਰਾਹਤ ਪੈਕੇਜ ਦਾ ਐਲਾਨ ਕੀਤਾ ਸੀ। ਪੰਚਕੂਲਾ ਨਿਵਾਸੀ ਮਧੂ, ਜੋ ਇਸ ਰਾਹਤ ਪੈਕੇਜ ਦੇ ਲਾਭਾਰਥੀ ਹਨ, ਨੇ ਕਿਹਾ ਕਿ ਉਨ੍ਹਾਂ ਨੂੰ ਉੱਜਵਲਾ ਯੋਜਨਾ ਤਹਿਤ ਇੱਕ ਐੱਲਪੀਜੀ ਸਿਲੰਡਰ ਮਿਲਿਆ ਹੈ। ਉਨ੍ਹਾਂ ਇਹ ਵੀ ਕਿਹਾ ਕਿ ਉਨ੍ਹਾਂ ਦੇ ਪਤੀ ਨੂੰ ਆਪਣੀ ਦਿਹਾੜੀ ਦਾ ਕੰਮ ਨਹੀਂ ਮਿਲ ਰਿਹਾ ਅਤੇ ਸਮੇਂ–ਸਿਰ ਮਿਲੀ ਲੋੜੀਂਦੀ ਮਦਦ ਲਈ ਉਹ ਸਰਕਾਰ ਦੇ ਧੰਨਵਾਦੀ ਹਨ।
https://twitter.com/PIBChandigarh/status/1253567247823536128?s=09
ਘੱਟ ਗਿਣਤੀ ਮਾਮਲੇ ਮੰਤਰਾਲਾ
ਐਨਐਮਡੀਐਫਸੀ ਨੂੰ ਕੇਅਰ ਵਲੋਂ ‘ਏ’ ਸਥਿਰ ਦੀ ਰੇਟਿੰਗ ਮਿਲੀ
ਰੇਟਿੰਗ ਹਾਸਿਲ ਕਰਨ ਵਾਲੀ ਐਨਐਮਡੀਐਫਸੀ ਸਮਾਜਿਕ ਖੇਤਰ ਦੇ ਚੁਨਿੰਦਾ ਜਨਤਕ ਉਦਮਾਂ 'ਚੋਂ ਇੱਕ
ਇਸ ਕਦਮ ਨਾਲ ਬਾਜਾਰ ਅਧਾਰਤ ਉੱਦਮਾਂ ਲਈ ਘੱਟ ਗਿਣਤੀ ਭਾਈਚਾਰੇ ਦੀਆਂ ਛੋਟੇ ਲੋਨ ਸੰਬੰਧੀ ਜ਼ਰੂਰਤਾਂ ਨੂੰ ਲਾਭ ਮਿਲਣ ਦੀ ਉਮੀਦ
ਆਪਣੇ ਪੈਮਾਨੇ ਅਤੇ ਕਵਰੇਜ ਨੂੰ ਵਧਾਉਣ ਲਈ ਭਾਰਤ ਸਰਕਾਰ ਦੇ ਘੱਟ ਗਿਣਤੀ ਕਾਰਜ ਮੰਤਰਾਲਾ ਦੀ ਸਰਪ੍ਰਸਤੀ ਹੇਠ ਕੰਮ ਕਰ ਰਹੀ ਧਾਰਾ 8 ਦੇ ਤਹਿਤ ਜਨਤਕ ਖੇਤਰ ਦਾ ਇੱਕ ਗੈਰ ਮੁਨਾਫਾ ਉਪਕ੍ਰਮ ਰਾਸ਼ਟਰੀ ਘੱਟ ਗਿਣਤੀ ਵਿਕਾਸ ਅਤੇ ਵਿੱਤ ਨਿਗਮ  ਬਾਜਾਰ ਤੋਂ ਉਧਾਰ ਲਈ ਗਈ ਧਨਰਾਸ਼ੀ ਦੇ ਨਾਲ ਬਾਜਾਰ ਆਧਾਰਿਤ ਲੋਨ ਪ੍ਰੋਗਰਾਮ  ਸ਼ੁਰੂ ਕਰਨ ਦੀ ਯੋਜਨਾ ਬਣਾ ਰਿਹਾ ਹੈ।ਐਨਐਮਡੀਐਫਸੀ ਨੇ ਬਾਜਾਰ ਤੋਂ ਉਧਾਰ ਲੈਣ ਲਈ ਕ੍ਰੇਡਿਟ ਰੇਟਿੰਗ ਲਈ ਮੈਸਰਜ਼ ਕੇਅਰ ਰੇਟਿੰਗਜ਼ ਪ੍ਰਾਈਵੇਟ ਲਿਮਟਿਡ ਦੀਆਂ ਸੇਵਾਵਾਂ ਲਈਆਂ ਹਨ। ਐਨਐਮਡੀਐਫਸੀ ਦੇ ਕਾਰੋਬਾਰੀ ਮਾਡਲ, ਸਮਰੱਥਾਵਾਂ ਅਤੇ ਪ੍ਰਸਤਾਵਿਤ ਲੋਨ ਯੋਜਨਾਵਾਂ ਦੇ ਮੁਲਾਂਕਣ ਦੇ ਆਧਾਰ ’ਤੇ, ਮੈਸਰਜ਼ ਕੇਅਰ ਰੇਟਿੰਗਜ਼ ਪ੍ਰਾਈਵੇਟ ਲਿਮਟਿਡ ਨੇ ਐਨਐਮਡੀਐਫਸੀ ਨੂੰ ਹੇਠ ਲਿਖੀਆਂ ਰੇਟਿੰਗਾਂ ਦਿੱਤੀਆਂ ਹਨ:-
ਸਹੂਲਤ / ਸਾਧਨ
ਰਕਮ 
ਰੇਟਿੰਗ
ਲੰਮੀ ਮਿਆਦ ਦੀਆਂ ਬੈਂਕ ਸਹੂਲਤਾਂ
100.00
ਕੇਅਰ ਏ; ਸਥਿਰ

ਐਨਐਮਡੀਐਫਸੀ ਸਮਾਜਿਕ ਖੇਤਰ ਦੇ ਉਨ੍ਹਾਂ ਚੁਨਿੰਦਾ ਜਨਤਕ ਉਪਕਰਮਾਂ ਵਿੱਚੋ ਇੱਕ ਹੈ, ਜਿਸਨੂੰ ਇਹ ਰੇਟਿੰਗ ਮਿਲੀ ਹੈ। ਰੇਟਿੰਗ ਦਾ ਸੁਆਗਤ ਕਰਦੇ ਹੋਇਆਂ, ਸੀਐਮਡੀ ਡਾ. ਰਾਕੇਸ਼ ਸਰਵਾਲ ਨੇ ਕਿਹਾ ਕਿ ਕੇਅਰ ਵਲੋਂ ਇਹ ਕ੍ਰੈਡਿਟ ਰੇਟਿੰਗ ਬਾਜਾਰ ਆਧਾਰਿਤ ਉਦਯੋਗ ਲਈ ਘੱਟਗਿਣਤੀ ਭਾਈਚਾਰੇ ਦੇ ਛੋਟੇ ਲੋਨ ਸੰਬੰਧੀ ਜ਼ਰੂਰਤਾਂ ਨੂੰ ਮੁਨਾਫਾ ਪਹੁੰਚਾਉਣ ਲਈ ਛੋਟੀਆਂ ਕਰਜ਼ਿਆਂ ਨਾਲ ਸਬੰਧਤ ਲੋੜਾਂ ਨੂੰ ਲਾਭ ਪਹੁੰਚਾਉਣ ਲਈ ਪ੍ਰਤੀਯੋਗੀ, ਭਰੋਸੇਮੰਦ ਅਤੇ ਟਿਕਾਊ ਢੰਗ ਨਾਲ ਐਨਐਮਡੀਐਫਸੀ ਲਈ ਵਪਾਰਕ ਉਧਾਰ ਦੇਣ ਦਾ ਰਾਹ ਪੱਧਰਾ ਕਰੇਗੀ।
ਐਨਐਮਡੀਐਫਸੀ ਦਾ ਮੁੱਖ ਉਦੇਸ਼ ਘੱਟਗਿਣਤੀ ਭਾਈਚਾਰੇ ਭਾਵ ਮੁਸਲਮਾਨ, ਈਸਾਈ, ਸਿੱਖ, ਬੋਧੀ, ਪਾਰਸੀ ਅਤੇ ਜੈਨ ਭਾਈਚਾਰੇ ਨਾਲ ਪੱਛੜੀਆਂ ਸ਼੍ਰੇਣੀਆਂ ਨੂੰ ਸਵੈਰੁਜ਼ਗਾਰ ਅਤੇ ਆਮਦਨ ਪੈਦਾ ਕਰਨ ਦੀਆਂ ਗਤੀਵਿਧੀਆਂ ਲਈ ਰਿਆਇਤੀ ਵਿੱਤ ਪ੍ਰਦਾਨ ਕਰਨਾ ਹੈ।ਇਸ ਵਿੱਚ ਪੇਸ਼ੇਵਰ ਸਮੂਹਾਂ ਅਤੇ ਔਰਤਾਂ ਨੂੰ ਤਰਜੀਹ ਦਿੱਤੀ ਜਾ ਰਹੀ ਹੈ।
ਐਨਐਮਡੀਐਫਸੀ ਆਪਣੀਆਂ ਯੋਜਨਾਵਾਂ ਨੂੰ ਮੁੱਖ ਤੌਰ ’ਤੇ ਵੱਖ ਵੱਖ ਸੂਬਾ ਸਰਕਾਰਾਂ/ਕੇਂਦਰ ਸ਼ਾਸਿਤ ਪ੍ਰਦੇਸ਼ ਦੇ ਪ੍ਰਸ਼ਾਸਨ ਵਲੋਂ ਸੂਬਾ ਗਰੰਟੀਆਂ ਲਈ ਨਾਮਵਰ ਸਟੇਟ ਚੈਨਲਿੰਗ ਏਜੰਸੀਆਂ  ਰਾਹੀਂ ਲਾਗੂ ਕਰਦਾ ਹੈ।
ਮੌਜੂਦਾ ਸਮੇਂ ’ਚ ਐਨਐਮਡੀਐਫਸੀ ਨਿਸ਼ਾਨਾ ਬਣਾਏ ਗਏ ਘੱਟ ਗਿਣਤੀ ਭਾਈਚਾਰਿਆਂ ਨੂੰ ਰਿਆਇਤੀ ਕਰਜ਼ੇ ਪ੍ਰਦਾਨ ਕਰਨ ਲਈ ਕੇਂਦਰ, ਸੂਬਾ ਸਰਕਾਰਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਵਲੋਂ ਯੋਗਦਾਨ ਪਾਉਣ ਵਾਲੀ ਇਕੁਇਟੀ ਅਤੇ ਆਪਣੀ ਗਤੀਵਿਧੀਆਂ ਰਾਹੀ ਭੁਗਤਾਨ ਅਤੇ ਸਰਪਲੱਸਸ ਦੀ ਵਰਤੋਂ ਕਰ ਰਿਹਾ ਹੈ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਤਮਿਲ ਨਾਡੂ ਦੇ ਸਲੇਮ ਰੇਲਵੇ ਜੰਕਸ਼ਨ ‘ਤੇ ਵੰਦੇ ਭਾਰਤ ਦੇ ਸ਼ਾਨਦਾਰ ਸੁਆਗਤ ‘ਤੇ ਖੁਸ਼ੀ ਵਿਅਕਤ ਕੀਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਤਮਿਲ ਨਾਡੂ ਦੇ ਸਲੇਮ ਰੇਲਵੇ ਜੰਕਸ਼ਨ ਪਹੁੰਚਣ ‘ਤੇ ਉੱਥੇ ਦੇ ਲੋਕਾਂ ਦੁਆਰਾ ਵੰਦੇ ਭਾਰਤ ਦਾ ਸ਼ਾਨਦਾਰ ਸੁਆਗਤ ਕੀਤੇ ਜਾਣ ‘ਤੇ ਖੁਸ਼ੀ ਵਿਅਕਤ ਕੀਤੀ ਹੈ।
ਵੰਦੇ ਭਾਰਤ ਦੀ ਅਗਵਾਈ ਕਰਦੇ ਹੋਏ ਲੋਕਾਂ ਨੇ ਬਹੁਤ ਉਤਸ਼ਾਹ ਦੇ ਨਾਲ ਸਲੇਮ ਰੇਲਵੇ ਜੰਕਸ਼ਨ ‘ਤੇ ਟ੍ਰੇਨ ‘ਤੇ ਫੁੱਲਾਂ ਦੀ ਵਰਖਾ ਕੀਤੀ।
ਤਮਿਲ ਨਾਡੂ ਵਿੱਚ ਪੱਤਰ ਸੂਚਨਾ ਦਫ਼ਤਰ ਦੇ ਟਵੀਟ ਦੇ ਜਵਾਬ ਵਿੱਚ, ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ;
“ਸਲੇਮ ਵਿੱਚ ਸ਼ਾਨਦਾਰ ਸੁਆਗਤ!
ਜਦੋਂ ਵੰਦੇ ਭਾਰਤ ਵੱਖ-ਵੱਖ ਸਥਾਨਾਂ ‘ਤੇ ਪਹੁੰਚਦੀ ਹੈ, ਤਾਂ ਲੋਕਾਂ ਵਿੱਚ ਅਜਿਹਾ ਹੀ ਉਤਸ਼ਾਹ ਦਿਖਾਈ ਦਿੰਦਾ ਹੈ, ਜੋ ਭਾਰਤਵਾਸੀਆਂ ਦੇ ਮਾਣ ਦਾ ਪ੍ਰਤੀਕ ਹੈ।”
ਸ਼੍ਰੀ ਮੋਦੀ ਨੇ ਸ਼੍ਰੀਮਤੀ ਵਨਾਥੀ ਸ੍ਰੀਨਿਵਾਸਨ ਦੇ ਵੰਦੇ ਭਾਰਤ ਐਕਸਪ੍ਰੈੱਸ ਵਿੱਚ ਸਫਰ ਦੇ ਦੌਰਾਨ ਹੋਣ ਵਾਲੇ ਸੁਖਦ ਅਨੁਭਵ ‘ਤੇ ਟਵੀਟ ਦਾ ਵੀ ਜਵਾਬ ਦਿੱਤਾ ਅਤੇ ਕਿਹਾ:
“ਸ਼ਾਨਦਾਰ!”
ਸੰਚਾਰ ਤੇ ਸੂਚਨਾ ਤਕਨਾਲੋਜੀ ਮੰਤਰਾਲਾ
ਡਾਕ ਜੀਵਨ ਬੀਮਾ ਅਤੇ ਗ੍ਰਾਮੀਣ ਡਾਕ ਜੀਵਨ ਬੀਮਾ ਲਈ ਪ੍ਰੀਮੀਅਮ ਭੁਗਤਾਨ ਦੀ ਮਿਆਦ 30 ਜੂਨ 2020 ਤੱਕ ਵਧਾਈ ਗਈ
ਕੋਰੋਨਾ ਵਾਇਰਸ ਦੇ ਫੈਲਣ ਦੇ ਖਤਰੇ ਅਤੇ ਪੂਰੇ ਭਾਰਤ ਵਿੱਚ ਮੁਕੰਮਲ ਲੌਕਡਾਊਨ ਦੇ ਮੱਦੇਨਜ਼ਰ ਕੇਂਦਰੀ/ਰਾਜ ਸਰਕਾਰਾਂ ਨੇ ਕਈ ਦਿਸ਼ਾ-ਨਿਰਦੇਸ਼ ਜਾਰੀ ਕੀਤੇ ਹਨ ਅਤੇ ਆਮ ਲੋਕਾਂ ਦੇ ਆਵਾਗਮਨ 'ਤੇ ਪਾਬੰਦੀ ਲਗਾਈ ਹੈ। ਡਾਕ ਜੀਵਨ ਬੀਮਾ/ਗ੍ਰਾਮੀਣ ਡਾਕ ਜੀਵਨ ਬੀਮਾ ਗਾਹਕਾਂ ਨੂੰ ਪ੍ਰੀਮੀਅਮ ਦੀ ਅਦਾਇਗੀ ਲਈ ਡਾਕਘਰਾਂ ਵਿੱਚ ਪਹੁੰਚਣ ਵਿੱਚ ਮੁਸ਼ਕਿਲ ਦਾ ਸਾਹਮਣਾ ਕਰਨਾ ਪੈ ਰਿਹਾ ਹੈ। ਅਜਿਹੀ ਸਥਿਤੀ, ਇਸ ਤੱਥ ਦੇ ਬਾਵਜੂਦ ਹੈ ਕਿ ਜ਼ਰੂਰੀ ਸੇਵਾਵਾਂ ਤਹਿਤ ਕਈ ਕਈ ਡਾਕਘਰ ਆਪਣੀਆਂ ਸੇਵਾਵਾਂ ਦੇ ਰਹੇ ਹਨ।
ਸਾਰੇ ਪੀਐੱਲਆਈ/ਆਰਪੀਐੱਲਆਈ ਗਾਹਕਾਂ ਨੂੰ ਸੁਵਿਧਾ ਪ੍ਰਦਾਨ ਕਰਨ ਦੇ ਉਪਾਅ ਦੇ ਤੌਰ 'ਤੇ, ਪੋਸਟਲ ਲਾਈਫ ਇੰਸ਼ੋਰੇਸ ਡਾਇਰੈਟੋਰੇਟ, ਡਾਕ ਵਿਭਾਗ, ਸੰਚਾਰ ਮੰਤਰਾਲੇ ਨੇ ਮਾਰਚ 2020, ਅਪ੍ਰੈਲ 2020 ਅਤੇ ਮਈ 2020 ਦੇ ਬਕਾਏ ਪ੍ਰੀਮੀਅਮ ਦੀ ਅਦਾਇਗੀ ਦੀ ਮਿਆਦ, ਬਿਨਾਂ ਕੋਈ ਜੁਰਮਾਨਾ/ਡਿਫਾਲਟ ਫੀਸ ਲਏ, 30 ਜੂਨ 2020 ਤੱਕ ਵਧਾ ਦਿੱਤੀ ਹੈ। ਵਿਭਾਗ ਨੇ ਪੋਰਟਲ 'ਤੇ ਰਜਿਸਟਰ ਹੋਏ ਗਾਹਕਾਂ ਨੂੰ ਸੁਝਾਅ ਦਿੱਤਾ ਹੈ ਕਿ ਉਹ ਪੀਐੱਲਆਈ ਕਸਟਮਰ ਪੋਰਟਲ ਦੀ ਵਰਤੋਂ ਕਰਕੇ ਪ੍ਰੀਮੀਅਮ ਦਾ ਔਨਲਾਈਨ ਭੁਗਤਾਨ ਕਰ ਸਕਦੇ ਹਨ।
ਹੁਨਰ ਵਿਕਾਸ ਤੇ ਉੱਦਮ ਮੰਤਰਾਲਾ
ਸ਼੍ਰੀ ਧਰਮੇਂਦਰ ਪ੍ਰਧਾਨ ਨੇ ਸੈਂਟਰਲ ਲੈਦਰ ਰਿਸਰਚ ਇੰਸਟੀਟਿਊਟ, ਚੇਨਈ ਵਿੱਚ ਚਮੜਾ ਖੇਤਰ ਵਿੱਚ ਕੌਸ਼ਲ ਵਿਕਾਸ ਲਈ ਸਕੇਲ ਐੱਪ ਲਾਂਚ ਕੀਤਾ
ਸ਼੍ਰੀ ਧਰਮੇਂਦਰ ਪ੍ਰਧਾਨ ਨੇ ਕਾਰੀਗਰਾਂ ਦੇ ਸਮਰੱਥਾ ਨਿਰਮਾਣ ਹੋਰ ਉਨ੍ਹਾਂ ਨੇ ਡਿਜੀਟਲ ਖੇਤਰ ਵਿੱਚ ਅਵਸਰਾਂ ਨੂੰ ਜੋੜਣ ਦਾ ਸੱਦਾ ਦਿੱਤਾ
ਕੇਂਦਰੀ ਸਿੱਖਿਆ ਅਤੇ ਕੌਸ਼ਲ ਵਿਕਾਸ ਮੰਤਰੀ ਸ਼੍ਰੀ ਧਰਮੇਂਦਰ ਪ੍ਰਧਾਨ ਨੇ ਅੱਜ ਸੀਐੱਸਆਈਆਰ- ਸੈਂਟਰਲ ਲੈਦਰ ਰਿਸਰਚ ਇੰਸਟੀਟਿਊਟ ਚੇਨਈ ਦੀ ਯਾਤਰਾ ਦੇ ਦੌਰਾਨ ਸਕੇਲ  ਐੱਪ ਲਾਂਚ ਕੀਤਾ ਜੋ ਚਮੜਾ ਉਦਯੋਗ ਦੇ ਕੌਸ਼ਲ, ਸਿੱਖਣ , ਮੁਲਾਂਕਣ ਅਤੇ ਰੋਜ਼ਗਾਰ ਦੀਆਂ ਜ਼ਰੂਰਤਾਂ ਲਈ ਵਨ-ਸਟਾਪ ਸਮਾਧਾਨ ਪ੍ਰਧਾਨ ਕਰਦਾ ਹੈ।
ਚਮੜਾ ਕੌਸ਼ਲ ਖੇਤਰ ਪਰਿਸ਼ਦ ਨੇ ਚਮੜਾ ਉਦਯੋਗ ਵਿੱਚ ਸਿਖਿਆਰਥੀਆਂ ਨੂੰ ਕੌਸ਼ਲ ਵਿਕਾਸ ਪ੍ਰੋਗਰਾਮਾਂ ਦੇ ਡਿਜ਼ਾਈਨ ਅਤੇ ਟ੍ਰੇਨਿੰਗ ਦੇ ਤਰੀਕੇ ਨੂੰ ਬਦਲਣ ਲਈ ਐਡ੍ਰਾਇਡ ਐਪ ਸਕੇਲ ਵਿਕਸਿਤ ਕੀਤਾ ਹੈ। ਚਮੜਾ ਐੱਸਐੱਸਸੀ ਦੁਆਰਾ ਵਿਕਸਿਤ ‘ਸਕੇਲ’ ਸਟੂਡੀਓ ਐਪ ਚਮੜੇ ਦੇ ਸ਼ਿਲਪ ਵਿੱਚ ਰੁਚੀ ਰੱਖਣ ਵਾਲੇ ਸਾਰੇ ਆਮਦਨ ਵਰਗ ਦੇ ਲੋਕਾਂ ਨੂੰ ਆਪਣੇ ਪ੍ਰੋਗਰਾਮ ਵਿੱਚ ਅਤਿਆਧੁਨਿਕ ਸਟੂਡੀਓ ਤੋਂ ਆਨਲਾਈਨ ਲਾਈਵ ਸਟ੍ਰੀਮ ਕਲਾਸਾਂ ਤੱਕ ਪਹੁੰਚਣ ਦੀ ਅਨੁਮਤੀ ਦਿੰਦਾ ਹੈ।
ਇਸ ਅਵਸਰ ‘ਤੇ ਸ਼੍ਰੀ ਪ੍ਰਧਾਨ ਨੇ ਕਿਹਾ ਕਿ ਚਮੜਾ ਖੇਤਰ ਦੇਸ਼ ਵਿੱਚ ਬੜੇ ਪੈਮਾਨੇ ‘ਤੇ ਰੋਜ਼ਗਾਰ ਪੈਦਾ ਕਰਨ ਵਿੱਚ ਇੱਕ ਪ੍ਰਮੁੱਖ ਭੂਮਿਕਾ ਨਿਭਾਉਂਦਾ ਹੈ ਜਿਸ ਵਿੱਚ ਵਰਤਮਾਨ ਵਿੱਚ 44 ਲੱਖ ਤੋਂ ਅਧਿਕ ਲੋਕ ਕੰਮ ਕਰ ਰਹੇ ਹਨ। ਉਨ੍ਹਾਂ ਨੇ ਸਿੱਖਿਆ ਅਤੇ ਕੌਸ਼ਲ ਵਿਕਾਸ ਦੇ ਸਹੀ ਮਿਸ਼ਰਣ ਦੇ ਨਾਲ ਇਸ ਖੇਤਰ ਦੇ ਵਿਕਾਸ ਵਿੱਚ ਮਹੱਤਵਪੂਰਨ ਭੂਮਿਕਾ ਨਿਭਾਉਣ ਲਈ ਸੀਐੱਸਆਈਆਰ-ਸੀਐੱਲਆਰਆਈ ਦੀ ਭੂਮਿਕਾ ਦੀ ਸਰਾਹਨਾ ਕੀਤੀ।
ਸ਼੍ਰੀ ਪ੍ਰਧਾਨ ਨੇ ਡਿਜੀਟਲ ਟੈਕਨੋਲੋਜੀਆਂ ਅਤੇ ਵਾਤਾਵਰਣ ਦੇ ਅਨੁਕੂਲ ਤਕਨੀਕਾਂ ਦੇ ਆਗਮਨ ਦੇ ਕਾਰਨ ਇਸ ਖੇਤਰ ਵਿੱਚ ਹੋ ਰਹੇ ਪਰਿਵਰਤਨਾਂ ਬਾਰੇ ਵੀ ਦੱਸਿਆ ਅਤੇ ਕਿਹਾ ਕਿ ਇਸ ਲਈ ਕੌਸ਼ਲ ਪੁਨਰ ਕੌਸ਼ਲ ਅਤੇ ਉੱਚ ਕੌਸ਼ਲ  ਅਤੇ ਸਮਰੱਥਾ ਨਿਰਮਾਣ ‘ਤੇ ਨਵੇਂ ਸਿਰੇ ਤੋਂ ਪ੍ਰੋਤਸਾਹਨ ਦੀ ਜ਼ਰੂਰਤ ਹੈ। ਉਨ੍ਹਾਂ ਨੇ ਕਿਹਾ ਕਿ ਐੱਨਐੱਸਡੀਸੀ ਅਤੇ ਸੀਐੱਸਆਈਆਰ-ਸੀਐੱਸਆਈਆਰ-ਸੀਐੱਲਆਰਆਈ ਇਸ ਖੇਤਰ ਦੀ ਕੌਸ਼ਲ ਸੰਬੰਧੀ ਜ਼ਰੂਰਤਾਂ ਨੂੰ ਪੂਰਾ ਕਰਨ ਲਈ ਮਿਲਕੇ ਕੰਮ ਕਰਨਗੇ।
ਅਤੇ ਉਨ੍ਹਾਂ ਨੇ ਸੁਝਾਅ ਦਿੱਤਾ ਕਿ ਇਸ ਖੇਤਰ ਵਿੱਚ ਕੰਮ ਕਰਨ ਵਾਲੇ ਪੇਸ਼ੇਵਰਾਂ ਦੀ ਸਮਰੱਥਾ ਵਧਾਉਣ ਲਈ ਸੀਐੱਸਆਈਆਰ-ਸੀਐੱਲਆਰਆਈ ਵਿੱਚ ਇੱਕ ਰਾਸ਼ਟਰੀ ਪੱਧਰ ਦਾ ਸਮਰੱਥਾ ਨਿਰਮਾਣ ਪ੍ਰੋਗਰਾਮ ਆਯੋਜਿਤ ਕੀਤਾ ਜਾਣਾ ਚਾਹੀਦਾ ਹੈ। ਉਨ੍ਹਾਂ ਨੇ ਇਹ ਵੀ ਕਿਹਾ ਕਿ ਕੌਸ਼ਲ ਵਿਕਾਸ ਅਤੇ ਉੱਦਮਤਾ ਮੰਤਰਾਲੇ, ਐੱਨਐੱਸਡੀਸੀ, ਸੀਐੱਲਆਰਆਈ ਅਤੇ ਚਮੜਾ ਖੇਤਰ ਕੌਸ਼ਲ ਪਰਿਸ਼ਦ ਚੇਨਈ ਸਹਿਤ ਪੂਰੇ ਭਾਰਤ ਵਿੱਚ ਸਾਂਝੀ ਸੁਵਿਧਾ ਅਤੇ ਕੌਸ਼ਲ ਕੇਂਦਰ ਸਥਾਪਿਤ ਕਰਨ ਲਈ ਸਹਿਯੋਗ ਕਰਨਗੇ।
ਸ਼੍ਰੀ ਪ੍ਰਧਾਨ ਨੇ ਇਸ ਖੇਤਰ ਦੇ ਯੁਵਾ ਪੇਸ਼ੇਵਰਾਂ ਨੂੰ ਨੌਕਰੀ ਦੇਣੇ ਵਾਲਾ ਬਣਾਉਣ ਲਈ ਟੈਕਨੋਲੋਜੀ, ਇਨੋਵੇਸ਼ਨ, ਉੱਦਮਤਾ ਦਾ ਲਾਭ ਉਠਾਉਣ ਦਾ ਸੱਦਾ ਦਿੱਤਾ। ਉਨ੍ਹਾਂ ਨੇ ਅੱਗੇ ਕਿਹਾ ਕਿ ਉਨ੍ਹਾਂ ਨੇ ਈ-ਕਾਮਰਸ ਸਹਿਤ ਡਿਜੀਟਲ ਸਪੇਸ ਵਿੱਚ ਉਪਲਬਧ ਅਵਸਰਾਂ ਨਾਲ ਜੋੜਣ ਦੇ ਲਈ ਸ਼ਿਲਪਕਾਰਾਂ ਦਾ ਮਾਰਗਦਰਸ਼ਨ ਸਹਿਤ ਹਰ ਸੰਭਵ ਸਹਿਯੋਗ ਕਰਨਾ ਚਾਹੀਦਾ ਹੈ।
ਇਸ ਅਵਸਰ ‘ਤੇ ਸ਼੍ਰੀ ਮੁਰੂਗਨ ਨੇ ਕਿਹਾ ਕਿ ਤਮਿਲਨਾਡੂ ਵਿੱਚ ਬਹੁਤ ਪ੍ਰਤੀਭਾਸ਼ਾਲੀ ਮਾਨਵ ਸੰਸਾਧਨ ਹਨ ਅਤੇ ਸੀਐੱਲਆਰਆਈ ਉਨ੍ਹਾਂ ਨੇ ਕੁਸ਼ਲ ਬਣਾਉਣ ਵਿੱਚ ਇੱਕ ਪ੍ਰਮੁੱਖ ਭੂਮਿਕਾ ਨਿਭਾ ਰਿਹਾ ਹੈ। ਸੀਐੱਲਆਰਆਈ ਯੁਵਾਵਾਂ ਦਰਮਿਆਨ ਉੱਦਮਤਾ ਨੂੰ ਵੀ ਹੁਲਾਰਾ ਦੇ ਰਿਹਾ ਹੈ ਅਤੇ ਕਈ ਸਟਾਰਟਅਪ ਕੰਪਨੀਆਂ ਦੀ ਸਥਾਪਨਾ ਵਿੱਚ ਸਹਾਇਤਾ ਪ੍ਰਦਾਨ ਕਰ ਰਿਹਾ ਹੈ। ਉਨ੍ਹਾਂ ਨੇ ਕਿਹਾ ਕਿ ਭਾਰਤੀ ਸੁਤੰਤਰਤਾ ਦੇ 100 ਸਾਲ ਪੂਰੇ ਹੋਣ ਦੇ ਕ੍ਰਮ ਵਿੱਚ ਅੰਮ੍ਰਿਤ ਕਾਲ ਦੇ ਦੌਰਾਨ ਸਾਡੇ ਰਾਸ਼ਟਰੀ ਟੀਚਿਆਂ ਨੂੰ ਸਾਕਾਰ ਕਰਨ ਵਿੱਚ ਇਹ ਸਾਨੂੰ ਸਮਰੱਥ ਬਣਾਏਗਾ।
ਪੈਟਰੋਲੀਅਮ ਅਤੇ ਕੁਦਰਤੀ ਗੈਸ ਮੰਤਰਾਲਾ
ਮਿਲਾਵਟ ਚੈਕਿੰਗ ਲਈ ਨਿਗਰਾਨੀ ਤੇ ਚੌਕਸੀ
ਤੇਲ ਮਾਰਕਿਟਿੰਗ ਕੰਪਨੀਆਂ  ਨੇ ਸੂਚਿਤ ਕੀਤਾ ਕਿ ਉਨ੍ਹਾਂ ਕੋਲ ਮਿਲਾਵਟ ਉੱਤੇ ਨਿਗਰਾਨੀ ਰੱਖਣ ਤੇ ਉਸ ਨੂੰ ਚੈੱਕ ਕਰਨ ਦੀ ਇੱਕ ਪ੍ਰਣਾਲੀ ਹੈ। ਇਸ ਸਬੰਧੀ OMCs ਵੱਲੋਂ ਕੀਤੀਆਂ ਅਹਿਮ ਪਹਿਲਕਦਮੀਆਂ ਵਿੱਚ ਇਹ ਸ਼ਾਮਲ ਹਨ:–
-
MS/HSD ਦਾ ਮਿਆਰ ਤੇ ਮਾਤਰਾ ਚੈੱਕ ਕਰਨ ਲਈ ਰੀਟੇਲ ਆਊਟਲੈਟਸ ਉੱਤੇ ਫ਼ਿਲਟਰ ਪੇਪਰ, ਘਣਤਾ ਨਾਪਣ ਵਾਲਾ ਕੈਲੀਬ੍ਰੇਟਡ ਉਪਕਰਣ  ਅਤੇ 5 ਲਿਟਰ ਕੈਲੀਬ੍ਰੇਟਡ ਨਾਪ ਉਪਲਬਧ ਕਰਵਾਇਆ ਜਾ ਰਿਹਾ
-
ਪੂਰੇ ਦੇਸ਼ ਵਿੱਚ OMC ਫ਼ੀਲਡ ਅਫ਼ਸਰਾਂ/ ਸੀਨੀਅਰ ਅਧਿਕਾਰੀਆਂ/ ਮੋਬਾਇਲ ਲੈਬਜ਼ ਦੁਆਰਾ ਰੀਟੇਲ ਆਊਟਲੈਟਸ ਉੱਤੇ ਨਿਯਮਤ / ਅਚਾਨਕ ਨਿਰੀਖਣ ਕੀਤੇ ਜਾ ਰਹੇ ਹਨ। ਬੇਨਿਯਮੀਆਂ ਦੀ ਹਾਲਤ ਵਿੱਚ, MDG ਅਤੇ ਡੀਲਰਸ਼ਿਪ ਸਮਝੌਤੇ ਅਨੁਸਾਰ ਕਾਰਵਾਈ ਕੀਤੀ ਜਾ ਰਹੀ ਹੈ।
-
ਨਿਰੀਖਣ ਕਰਨ ਲਈ ਵੱਖਰੇ ‘ਮਿਆਰ ਭਰੋਸਾ ਸੈੱਲ’  ਦਾ ਗਠਨ ਕੀਤਾ।
-
ਕਿਸੇ ਵੀ ਪੈਟਰੋਲ ਪੰਪ ਤੋਂ ਸੈਂਪਲ ਲੈ ਕੇ ਅਧਿਕਾਰਤ ਪ੍ਰਯੋਗਸ਼ਾਲਾਵਾਂ ਨੂੰ ਟੈਸਟਿੰਗ ਲਈ ਭੇਜਣਾ।
-
ਰਾਹ ਵਿੱਚ ਕਿਸੇ ਤਰ੍ਹਾਂ ਦੀ ਚੋਰੀ / ਮਿਲਾਵਟ ਤੋਂ ਸੁਰੱਖਿਆ ਲਈ ਟੈਂਕਰਾਂ ਨੂੰ ਕੰਪਨੀ ਪਰਿਸਰ ’ਚੋਂ ਬਾਹਰ ਜਾਣ ਤੋਂ ਪਹਿਲਾਂ ਸੀਲ ਕਰਨਾ।
-
MS / HSD ਲਿਜਾ ਰਹੇ ਟੈਂਕ ਟਰੱਕਾਂ ਦੀ ਆਵਾਜਾਈ ਉੱਤੇ ਨਜ਼ਰ ਰੱਖਣ ਲਈ GPS ਦੀ ਸਥਾਪਨਾ।
-
ਪ੍ਰਭਾਵਸ਼ਾਲੀ ਨਿਗਰਾਨੀ ਤੇ ਬੈਂਚਮਾਰਕਿੰਗ ਲਈ OMCs ਦੁਆਰਾ ਰੀਟੇਲ ਆਊਟਲੈਟਸ ਦੀ ਕਿਸੇ ਤੀਜੀ ਧਿਰ ਤੋਂ ਆੱਡਿਟ ਕਰਵਾਉਣਾ।
-
OMCs ਵੱਲੋਂ ਰੀਟੇਲ ਆਊਟਲੈਟਸ ਦੀ ਆਟੋਮੇਸ਼ਨ, ਜੋ ਵਿਕਰੀ ਦੇ ਲੈਣ–ਦੇਣ ਉੱਤੇ ਐਨ ਉਸੇ ਵੇਲੇ ਨਜ਼ਰ ਰੱਖਣ ਅਤੇ ਟੈਂਕ ਸਟੌਕਸ ਤੇ ਪ੍ਰਾਪਤੀਆਂ ਉੱਤੇ ਨਜ਼ਰ ਰੱਖਣ ਦੇ ਯੋਗ ਹੁੰਦੀ ਹੈ।
ਸਾਲ 2017–18 ਤੋਂ ਲੈ ਕੇ ਦਸੰਬਰ 2020 ਤੱਕ ਦੇ ਸਮੇਂ ਦੌਰਾਨ ਮਿਲਾਵਟ ਦੇ ਸਥਾਪਤ ਮਾਮਲਿਆਂ ਕਾਰਣ ਬੰਦ ਕੀਤੇ ਰੀਟੇਲ ਆਊਟਲੈਟਸ ਅਤੇ ਅਸਥਾਈ ਤੌਰ ’ਤੇ ਆਪਰੇਟ ਕੀਤੇ ਗਏ COCO ਆਊਟਲੈਟਸ ਨਾਲ ਸਬੰਧਤ ਤੇਲ ਕੰਪਨੀ/ਰਾਜ–ਕ੍ਰਮ ਅਨੁਸਾਰ ਵੇਰਵੇ ਨਾਲ ਨੱਥੀ ਕੀਤੇ ਗਏ ਹਨ।
ਤੇਲ ਮਾਰਕਿਟਿੰਗ ਕੰਪਨੀਆਂ  ਵੱਲੋਂ ਪੈਟਰੋਲ ਤੇ ਡੀਜ਼ਲ ਦੀ ਮੰਗ ਵਿੱਚ ਵਾਧੇ ਅਨੁਸਾਰ ਵਿਵਹਾਰਕਤਾ ਦੇ ਅਧਿਐਨ ਤੇ ਵਪਾਰਕ ਪੱਖਾਂ ਉੱਤੇ ਵਿਚਾਰ ਕਰਦਿਆਂ ਰੀਟੇਲ ਆਊਟਲੈੱਟ ਨੈੱਟਵਰਕ ਦਾ ਪਾਸਾਰ ਕਰਨਾ ਇੱਕ ਨਿਰੰਤਰ ਪ੍ਰਕਿਰਿਆ ਹੈ। ਬੰਦ ਕੀਤੇ ਰੀਟੇਲ ਆਊਟਲੈਟਸ ਨੂੰ ਬੇਕਾਰ ਪਈਆਂ ਵਡਮੁੱਲੀਆਂ ਸੰਪਤੀਆਂ ਦੀ ਉਪਯੋਗਤਾ ਲਈ ਅਸਥਾਈ COCO ਰੀਟੇਲ ਆਊਟਲੈਟਸ ਵਜੋਂ ਸੰਚਾਲਿਤ ਕੀਤਾ ਜਾਂਦਾ ਹੈ।
ਅਨੁਲੱਗ 
|
|
2017-18 ਤੋਂ ਦਸੰਬਰ 2020 ਤੱਕ ਦਾ ਸਮਾਂ
|
|
IOCL
|
|
BPCL
|
|
HPCL
|
|
ਰਾਜ/ਕੇਂਦਰ ਸ਼ਾਸਿਤ ਪ੍ਰਦੇਸ਼
|
|
ਬੰਦ ਕੀਤੇ ਰੀਟੇਲ ਆਊਟਲੈਟਸ ਦੀ ਗਿਣਤੀ 
|
|
ਅਸਥਾਈ COCO ਆਊਟਲੈਟਸ ਵਜੋਂ ਸੰਚਾਲਿਤ ਕੀਤੇ ਜਾਣ ਵਾਲੇ ਆਊਟਲੈਟਸ ਦੀ ਗਿਣਤੀ 
|
|
ਬੰਦ ਕੀਤੇ ਰੀਟੇਲ ਆਊਟਲੈਟਸ ਦੀ ਗਿਣਤੀ 
|
|
ਅਸਥਾਈ COCO ਆਊਟਲੈਟਸ ਵਜੋਂ ਸੰਚਾਲਿਤ ਕੀਤੇ ਜਾਣ ਵਾਲੇ ਆਊਟਲੈਟਸ ਦੀ ਗਿਣਤੀ 
|
|
ਬੰਦ ਕੀਤੇ ਰੀਟੇਲ ਆਊਟਲੈਟਸ ਦੀ ਗਿਣਤੀ 
|
|
ਅਸਥਾਈ COCO ਆਊਟਲੈਟਸ ਵਜੋਂ ਸੰਚਾਲਿਤ ਕੀਤੇ ਜਾਣ ਵਾਲੇ ਆਊਟਲੈਟਸ ਦੀ ਗਿਣਤੀ 
|
|
ਆਂਧਰਾ ਪ੍ਰਦੇਸ਼
|
|
1
|
|
0
|
|
1
|
|
1
|
|
1
|
|
1
|
|
ਬਿਹਾਰ
|
|
0
|
|
0
|
|
0
|
|
0
|
|
1
|
|
0
|
|
ਹਰਿਆਣਾ
|
|
1
|
|
0
|
|
1
|
|
0
|
|
1
|
|
0
|
|
ਝਾਰਖੰਡ
|
|
0
|
|
0
|
|
0
|
|
0
|
|
1
|
|
1
|
|
ਮੱਧ ਪ੍ਰਦੇਸ਼
|
|
1
|
|
0
|
|
1
|
|
0
|
|
1
|
|
1
|
|
ਮਹਾਰਾਸ਼ਟਰ
|
|
0
|
|
0
|
|
1
|
|
0
|
|
1
|
|
0
|
|
ਓਡੀਸ਼ਾ
|
|
0
|
|
0
|
|
0
|
|
0
|
|
1
|
|
1
|
|
ਪੰਜਾਬ
|
|
0
|
|
0
|
|
0
|
|
0
|
|
3
|
|
2
|
|
ਰਾਜਸਥਾਨ
|
|
0
|
|
0
|
|
1
|
|
1
|
|
1
|
|
0
|
|
ਤਾਮਿਲ ਨਾਡੂ
|
|
0
|
|
0
|
|
2
|
|
1
|
|
1
|
|
1
|
|
ਤੇਲੰਗਾਨਾ
|
|
0
|
|
0
|
|
0
|
|
0
|
|
2
|
|
0
|
|
ਉੱਤਰ ਪ੍ਰਦੇਸ਼
|
|
0
|
|
0
|
|
0
|
|
0
|
|
1
|
|
0
|
|
ਪੱਛਮੀ ਬੰਗਾਲ
|
|
2
|
|
0
|
|
1
|
|
0
|
|
0
|
|
0
|
|
ਕੁੱਲ ਜੋੜ
|
|
5
|
|
0
|
|
8
|
|
3
|
|
15
|
|
7
ਇਹ ਜਾਣਕਾਰੀ ਅੱਜ ਲੋਕ ਸਭਾ ’ਚ ਕੇਂਦਰੀ ਪੈਟਰੋਲੀਅਮ ਤੇ ਕੁਦਰਤੀ ਗੈਸ ਬਾਰੇ ਮੰਤਰੀ ਸ੍ਰੀ ਧਰਮੇਂਦਰ ਪ੍ਰਧਾਨ ਵੱਲੋਂ ਇੱਕ ਲਿਖਤੀ ਜੁਆਬ ਰਾਹੀਂ ਦਿੱਤੀ ਗਈ।
ਕੋਲਾ ਮੰਤਰਾਲਾ
ਬੀਸੀਸੀਐੱਲ ਨੇ ਐੱਮਡੀਓ ਮਾਡਲ ਵਿੱਚ ਰੈਵੇਨਿਊ ਸ਼ੇਅਰਿੰਗ ਅਧਾਰ ‘ਤੇ ਕਾਰਜ ਸੌਂਪੇ
ਭਾਰਤ ਵਿੱਚ ਕੁਕਿੰਗ ਕੋਲ ਦਾ ਉਤਪਾਦਨ ਵਧਾਉਣ ਦੇ ਉਦੇਸ਼ ਨਾਲ, ਬੀਸੀਸੀਐੱਲ ਨੇ ਐੱਮਡੀਓ ਮਾਡਲ ਵਿੱਚ ਰੈਵੇਨਿਊ ਸ਼ੇਅਰਿੰਗ ਅਧਾਰ ‘ਤੇ ਕੋਇਲਾ ਖਦਾਨ ਨਾਲ ਕੋਇਲੇ ਦੀ ਖੁਦਾਈ ਅਤੇ ਉਸ ਦੇ ਬਾਅਦ ਕੰਪਨੀ ਦੇ ਤਿੰਨ ਖੇਤਰਾਂ ਵਿੱਚ ਸਥਿਤ ਅਥਾਰਿਟੀ ਨੂੰ ਡਿਲੀਵਰੀ ਦੇ ਲਈ “ਫਿਰ ਤੋਂ ਖੁਦਾਈ, ਨਿਪਟਾਨ, ਪੁਨਰਵਾਸ, ਵਿਕਾਸ, ਨਿਰਮਾਣ ਅਤੇ ਸੰਚਾਲਨ” ਦਾ ਕੰਮ ਸੌਂਪਿਆ।
ਬੀਸੀਸੀ ਨੂੰ 9% ਰੈਵੇਨਿਊ ਹਿੱਸੇਦਾਰੀ ਦੀ ਦਰ ਵਿੱਚ ਕਤਰਾਸ ਖੇਤਰ ਦੇ ਲਈ ਮੈਸਰਜ਼ ਆਰ ਕੇ ਟ੍ਰਾਂਸਪੋਰਟ ਕੰਪਨੀ ਨੂੰ 25 ਵਰ੍ਹਿਆਂ ਦੀ ਮਿਆਦ ਦੇ ਲਈ ਕਾਰਜ ਸੌਂਪਿਆ ਗਿਆ। ਇਹ ਭਾਰਤ ਵਿੱਚ ਕੁਕਿੰਗ ਕੋਲ ਦੇ ਲਈ ਪਹਿਲਾ ਹੈ। ਐੱਲਓਏ, 25 ਸਾਲ ਦੇ ਲਈ 25.70 ਐੱਮਟੀ ਦੇ ਹਵਾਲਾ ਜ਼ਿਕਰ ਕੋਇਲਾ ਉਤਪਾਦਨ ਦੇ ਲਈ 21.03.2023 ਨੂੰ ਜਾਰੀ ਕੀਤਾ ਗਿਆ, 1.4 ਐੱਮਟੀ ਪ੍ਰਸਤਾਵਿਤ ਸਾਲਾਨਾ ਸਮਰੱਥਾ ਹੈ। ਬੀਸੀਸੀਐੱਲ ਨੇ ਪੀਬੀ ਖੇਤਰ ਵਿੱਚ ਮੈਸਰਜ਼ ਈਗਲ ਇੰਫ੍ਰਾ ਇੰਡੀਆ ਲਿਮਿਟਿਡ ਨੂੰ 25 ਸਾਲ ਦੀ ਮਿਆਦ ਦੇ ਲਈ 6% ਰੈਵੇਨਿਊ ਹਿੱਸੇਦਾਰੀ ‘ਤੇ ਕੰਮ ਸੌਂਪਿਆ। ਐੱਲਓਏ 25 ਸਾਲਾਂ ਦੇ ਲਈ 21.03.23023 ਨੂੰ 52.00 ਐੱਮਟੀ ਦੇ ਹਵਾਲਾ ਕੋਇਲਾ ਉਤਪਾਦਨ ਦੇ ਲਈ ਜਾਰੀ ਕੀਤਾ ਗਿਆ 2.7 ਐੱਮਟੀ ਪ੍ਰਸਤਾਵਿਤ ਸਾਲਾਨਾ ਸਮਰੱਥਾ ਹੈ।
ਇਸੇ ਤਰ੍ਹਾਂ, ਮੈਸਰਜ਼ ਵੇਂਸਰ ਕੰਸਟ੍ਰਕਸ਼ਨ ਕੰਪਨੀ ਲਿਮਿਟਿਡ ਨੂੰ 7.29 % ਰੈਵੇਨਿਊ ਹਿੱਸੇਦਾਰੀ ਦੀ ਦਰ ਨਾਲ 25 ਸਾਲ ਦੀ ਮਿਆਦ ਦੇ ਲਈ ਸਿਜੂਆ ਖੇਤਰ ਦੇ ਲਈ ਕਾਰਜ ਸੌਂਪਿਆ ਗਿਆ। ਐੱਲਓਏ 21.03.2023 ਨੂੰ 25 ਸਾਲਾਂ ਦੇ ਲਈ 28.485 ਐੱਮਟੀ ਦੇ ਹਵਾਲੇ ਕੋਇਲਾ ਉਤਪਾਦਨ ਦੇ ਲਈ ਜਾਰੀ ਕੀਤਾ ਗਿਆ ਹੈ 1.285 ਐੱਮਟੀ ਪ੍ਰਸਤਾਵਿਤ ਸਾਲਾਨਾ ਸਮਰੱਥਾ ਹੈ।
ਕੁਕਿੰਗ ਕੋਲ ਦੇ ਉਤਪਾਦਨ ਵਿੱਚ ਮੋਹਰੀ ਹੋਣ ਦੇ ਨਾਤੇ, ਬੀਸੀਸੀਐੱਲ ਨੂੰ ਦਹਾਕਿਆਂ ਤੋਂ ਰਾਸ਼ਟਰ ਦੀ ਸੇਵਾ ਕਰਨ ਅਤੇ ਆਤਮਨਿਰਭਰ ਭਾਰਤ ਦੇ ਨਿਰਮਾਣ ਦੀ ਦਿਸ਼ਾ ਵਿੱਚ ਯੋਗਦਾਨ ਦੇ ਕੇ ਮਾਣ ਦਾ ਅਨੁਭਵ ਹੁੰਦਾ ਹੈ।
ਵਣਜ ਤੇ ਉਦਯੋਗ ਮੰਤਰਾਲਾ
ਸ਼੍ਰੀ ਪੀਯੂਸ਼ ਗੋਇਲ ਨੇ ਪ੍ਰੋਜੈਕਟ ਨਿਗਰਾਨੀ ਸਮੂਹ ਅਧੀਨ ਮਹੱਤਵਪੂਰਨ ਪ੍ਰਾਜੈਕਟਾਂ ਦੇ ਬੁਨਿਆਦੀ ਢਾਂਚੇ ਦੀ ਸਮੀਖਿਆ ਕੀਤੀ
ਵਣਜ ਅਤੇ ਉਦਯੋਗ, ਰੇਲਵੇ ਅਤੇ ਖਪਤਕਾਰ ਮਾਮਲੇ, ਖੁਰਾਕ ਅਤੇ ਜਨਤਕ ਵੰਡ ਮੰਤਰੀ, ਸ਼੍ਰੀ ਪੀਯੂਸ਼ ਗੋਇਲ ਨੇ 20 ਵੱਡੇ ਪੱਧਰ ਦੇ ਬੁਨਿਆਦੀ ਢਾਂਚੇ ਦੇ ਪ੍ਰਾਜੈਕਟਾਂ ਦੀ ਸਮੀਖਿਆ ਕੀਤੀ। ਉਨ੍ਹਾਂ ਇਸ ਸਮੀਖਿਆ ਬੈਠਕ ਦੀ ਪ੍ਰਧਾਨਗੀ ਕੀਤੀ ਅਤੇ ਇਸ ਪ੍ਰਾਜੈਕਟ ਨਾਲ ਜੁੜੇ ਮਸਲਿਆਂ ਦੇ ਹੱਲ ਲਈ ਪ੍ਰੋਜੈਕਟ ਨਿਗਰਾਨੀ ਸਮੂਹ  ਨਾਲ ਵਿਚਾਰ ਵਟਾਂਦਰਾ ਕੀਤਾ । ਇਹ ਮੀਟਿੰਗ 29 ਜੂਨ, 2021 ਨੂੰ ਬੁਲਾਈ ਗਈ ਸੀ । ਵਣਜ ਅਤੇ ਉਦਯੋਗ ਰਾਜ ਮੰਤਰੀ, ਸ੍ਰੀ ਸੋਮ ਪ੍ਰਕਾਸ਼, ਸੱਕਤਰ, ਉਦਯੋਗ ਅਤੇ ਅੰਦਰੂਨੀ ਵਪਾਰ ਨੂੰ ਉਤਸ਼ਾਹਤ ਕਰਨ ਵਿਭਾਗ, ਬਿਹਾਰ, ਹਰਿਆਣਾ ਅਤੇ ਤਾਮਿਲਨਾਡੂ ਦੇ ਮੁੱਖ ਸਕੱਤਰ ਅਤੇ ਅੰਡਰ ਚੀਫ ਸੈਕਟਰੀ  ਮਹਾਰਾਸ਼ਟਰ ਨੇ ਵੀਡੀਓ ਕਾਨਫਰੰਸਿੰਗ ਰਾਹੀਂ ਮੀਟਿੰਗ ਵਿੱਚ ਹਿੱਸਾ ਲਿਆ। ਮੀਟਿੰਗ ਵਿਚ ਰੇਲ; ਪੈਟਰੋਲੀਅਮ ਅਤੇ ਕੁਦਰਤੀ ਗੈਸ; ਸੜਕ ਆਵਾਜਾਈ ਅਤੇ ਰਾਜਮਾਰਗ; ਵਾਤਾਵਰਣ ਅਤੇ ਜਲਵਾਯੂ ਤਬਦੀਲੀ ਵਰਗੇ ਪ੍ਰਮੁੱਖ ਮੰਤਰਾਲਿਆਂ ਦੇ ਚੋਟੀ ਦੇ ਅਧਿਕਾਰੀਆਂ ਨੇ ਵੀ ਸ਼ਮੂਲੀਅਤ ਕੀਤੀ ਅਤੇ ਇਨ੍ਹਾਂ ਮਹੱਤਵਪੂਰਣ ਪ੍ਰਾਜੈਕਟਾਂ ਦੀ ਪ੍ਰਗਤੀ ਅਤੇ ਉਨ੍ਹਾਂ ਦੇ ਸਮੇਂ ਸਿਰ ਮੁਕੰਮਲ ਹੋਣ ਵਿਚ ਆਈਆਂ ਰੁਕਾਵਟਾਂ ਬਾਰੇ ਵਿਚਾਰ ਵਟਾਂਦਰੇ ਕੀਤੇ। ਵਣਜ ਅਤੇ ਉਦਯੋਗ ਮੰਤਰੀ ਨੇ 20 ਮਹੱਤਵਪੂਰਨ ਬੁਨਿਆਦੀ ਢਾਂਚਾ ਪ੍ਰਾਜੈਕਟਾਂ ਨਾਲ ਸਬੰਧਤ 59 ਮੁੱਦਿਆਂ ਦੀ ਸਮੀਖਿਆ ਕੀਤੀ। ਜ਼ਿਕਰਯੋਗ ਹੈ ਕਿ ਇਨ੍ਹਾਂ ਪ੍ਰਾਜੈਕਟਾਂ ਵਿਚ ਲਗਭਗ 2.7 ਲੱਖ ਕਰੋੜ ਰੁਪਏ ਦੇ ਨਿਵੇਸ਼ ਦੀ ਉਮੀਦ ਹੈ। ਇਨ੍ਹਾਂ ਵਿੱਚ 11 ਪ੍ਰਾਜੈਕਟ ਸ਼ਾਮਲ ਹਨ ਜਿਨ੍ਹਾਂ ਦੀ ਪ੍ਰਧਾਨ ਮੰਤਰੀ ਨੇ ਪ੍ਰਗਤੀ ਅਧੀਨ ਪਹਿਲਾਂ ਹੀ ਸਮੀਖਿਆ ਕੀਤੀ ਹੈ। ਕੁਝ ਪ੍ਰਮੁੱਖ ਪ੍ਰਾਜੈਕਟ ਜਿਨ੍ਹਾਂ ਦੀ ਸਮੀਖਿਆ ਕੀਤੀ ਗਈ ਹੈ ਹੇਠ ਦਿੱਤੇ ਅਨੁਸਾਰ ਹਨ:
1.ਪੂਰਬੀ ਅਤੇ ਪੱਛਮੀ ਮਾਰਗਾਂ 'ਤੇ ਸਥਿਤ ਮਾਲ ਦੇ ਰੇਲ ਕੋਰੀਡੋਰ ਢੋਆ ਢੁਆਈ ਦੀ ਸਮਰੱਥਾ ਨੂੰ ਵਧਾਉਣਗੇ ਅਤੇ ਜੰਕਸ਼ਨਾਂ ਤੇ ਉਦਯੋਗਿਕ ਜ਼ੋਨ ਸਥਾਪਤ ਕਰਨਗੇ ।
2.ਅੰਮ੍ਰਿਤਸਰ-ਕੋਲਕਾਤਾ ਉਦਯੋਗਿਕ ਗਲਿਆਰਾ ਸੱਤ ਰਾਜਾਂ ਵਿਚੋਂ ਲੰਘਦਾ ਹੈ । ਇਹ ਪੂਰਬੀ ਸਮਰਪਿਤ ਫਰੇਟ ਕੋਰੀਡੋਰ ਦੇ ਨੇੜਲੇ ਖੇਤਰ ਵਿਚ ਉਦਯੋਗਿਕ ਇਕਾਈਆਂ ਦੇ ਵਿਕਾਸ ਵਿਚ ਸਹਾਇਤਾ ਕਰੇਗਾ ।
ਸ਼੍ਰੀ ਗੋਇਲ ਨੇ ਲੋੜੀਂਦੀਆਂ ਹਦਾਇਤਾਂ ਦਿੱਤੀਆਂ ਅਤੇ ਪ੍ਰਾਜੈਕਟਾਂ ਨੂੰ ਸਮੇਂ ਸਿਰ ਚਲਾਉਣ ਨਾਲ ਜੁੜੇ ਮੁੱਦਿਆਂ ਦੇ ਛੇਤੀ ਨਿਪਟਾਰੇ ਲਈ ਸਮਾਂ-ਸੀਮਾ ਵੀ ਨਿਰਧਾਰਤ ਕੀਤੀ। ਉਨ੍ਹਾਂ ਇਹ ਵੀ ਕਿਹਾ ਕਿ ਉਨ੍ਹਾਂ ਸਾਰੇ ਬੁਨਿਆਦੀ ਢਾਂਚੇ ਦੇ ਪ੍ਰਾਜੈਕਟਾਂ ਦੀ ਬਾਕਾਇਦਾ ਬਹੁ-ਪੱਧਰੀ ਨਿਗਰਾਨੀ ਹੋਣੀ ਚਾਹੀਦੀ ਹੈ, ਜੋ ਦੇਸ਼ ਦੀ ਆਰਥਿਕ ਤਰੱਕੀ ਅਤੇ ਰੁਜ਼ਗਾਰ ਪੈਦਾ ਕਰਨ ਲਈ ਮਹੱਤਵਪੂਰਨ ਹਨ ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਸੰਯੁਕਤ ਰਾਜ ਅਮਰੀਕਾ ਤੋਂ 157 ਕਲਾਕ੍ਰਿਤੀਆਂ ਅਤੇ ਪੁਰਾਤਨ ਵਸਤਾਂ ਵਾਪਸ ਲਿਆਉਣਗੇ
ਇਨ੍ਹਾਂ ਕਲਾਕ੍ਰਿਤੀਆਂ ਵਿੱਚ ਹਿੰਦੂ ਧਰਮ, ਬੁੱਧ ਧਰਮ ਅਤੇ ਜੈਨ ਧਰਮ ਨਾਲ ਸਬੰਧਿਤ ਸੱਭਿਆਚਾਰਕ ਪੁਰਾਤਨ ਵਸਤਾਂ ਅਤੇ ਮੂਰਤੀਆਂ ਸ਼ਾਮਲ ਹਨ
ਜ਼ਿਆਦਾਤਰ ਵਸਤਾਂ 11ਵੀਂ ਸਦੀ ਤੋਂ ਲੈ ਕੇ 14ਵੀਂ ਸਦੀ ਦੇ ਕਾਲ ਦੇ ਨਾਲ-ਨਾਲ ਈਸਾ ਪੂਰਵ ਕਾਲ ਦੀਆਂ ਇਤਿਹਾਸਿਕ ਪੁਰਾਤਨ ਵਸਤਾਂ ਨਾਲ ਸਬੰਧਿਤ ਹਨ
ਇਹ ਕਦਮ ਦੁਨੀਆ ਭਰ ਤੋਂ ਸਾਡੀਆਂ ਪ੍ਰਾਚੀਨ ਵਸਤਾਂ ਅਤੇ ਕਲਾਕ੍ਰਿਤੀਆਂ ਨੂੰ ਵਾਪਸ ਲਿਆਉਣ ਦੀ ਦਿਸ਼ਾ ਵਿੱਚ ਮੋਦੀ ਸਰਕਾਰ ਦੇ ਨਿਰੰਤਰ ਯਤਨਾਂ ਦਾ ਪ੍ਰਤੀਕ ਹੈ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੀ ਸੰਯੁਕਤ ਰਾਜ ਅਮਰੀਕਾ ਦੀ ਯਾਤਰਾ ਦੇ ਦੌਰਾਨ ਉਨ੍ਹਾਂ ਨੂੰ ਸੰਯੁਕਤ ਰਾਜ ਅਮਰੀਕਾ ਦੁਆਰਾ 157 ਕਲਾਕ੍ਰਿਤੀਆਂ ਅਤੇ ਪੁਰਾਤਨ ਵਸਤਾਂ ਸੌਂਪੀਆਂ ਗਈਆਂ। ਪ੍ਰਧਾਨ ਮੰਤਰੀ ਨੇ ਸੰਯੁਕਤ ਰਾਜ ਅਮਰੀਕਾ ਦੁਆਰਾ ਇਨ੍ਹਾਂ ਪੁਰਾਤਨ ਵਸਤਾਂ ਨੂੰ ਭਾਰਤ ਨੂੰ ਵਾਪਸ ਕਰਨ ਦੇ ਕਦਮ ਦੀ ਪੁਰਜ਼ੋਰ ਸ਼ਲਾਘਾ ਕੀਤੀ। ਪ੍ਰਧਾਨ ਮੰਤਰੀ ਮੋਦੀ ਅਤੇ ਰਾਸ਼ਟਰਪਤੀ ਬਾਇਡਨ ਨੇ ਸੱਭਿਆਚਾਰਕ ਵਸਤਾਂ ਦੀ ਚੋਰੀ, ਅਵੈਧ ਵਪਾਰ ਅਤੇ ਤਸਕਰੀ ਨਾਲ ਨਜਿੱਠਣ ਦੇ ਯਤਨਾਂ ਨੂੰ ਹੋਰ ਜ਼ਿਆਦਾ ਮਜ਼ਬੂਤ ਕਰਨ ਪ੍ਰਤੀ ਆਪਣੀ ਵਚਨਬੱਧਤਾ ਦੁਹਰਾਈ।
ਇਨ੍ਹਾਂ 157 ਕਲਾਕ੍ਰਿਤੀਆਂ ਦੀ ਸੂਚੀ ਵਿੱਚ 10ਵੀਂ ਸਦੀ ਦੀ ਸੈਂਡਸਟੋਨ ਨਾਲ ਬਣੀ ਰੇਵੰਤ ਦੀ ਡੇਢ ਮੀਟਰ ਲੰਬੀ ਨੱਕਾਸ਼ੀਦਾਰ ਪੈਨਲ ਤੋਂ ਲੈ ਕੇ 12ਵੀਂ ਸਦੀ ਦੀ ਕਾਂਸੀ ਦੀ 8.5 ਸੈਂਟੀਮੀਟਰ ਉੱਚੀ ਨਟਰਾਜ ਦੀ ਸ਼ਾਨਦਾਰ ਮੂਰਤੀ ਵਰਗੀਆਂ ਵਸਤਾਂ ਦਾ ਵਿਭਿੰਨ ਸੈੱਟ ਸ਼ਾਮਲ ਹੈ। ਜ਼ਿਆਦਾਤਰ ਵਸਤਾਂ 11ਵੀਂ ਸਦੀ ਤੋਂ ਲੈ ਕੇ 14ਵੀਂ ਸਦੀ ਦੇ ਕਾਲ ਦੀਆਂ ਹਨ। ਇਸ ਦੇ ਨਾਲ-ਨਾਲ ਇਨ੍ਹਾਂ ਵਿੱਚ 2000 ਈਸਾ ਪੂਰਵ ਦੀ ਤਾਂਬੇ ਨਾਲ ਬਣਾਈ ਮਾਨਵ ਰੂਪੀ ਵਸਤੂ ਜਾਂ ਦੂਜੀ ਸਦੀ ਦੇ ਟੈਰਾਕੋਟਾ ਨਾਲ ਬਣਾਏ ਫੁੱਲਦਾਨ ਜਿਹੀਆਂ ਇਤਿਹਾਸਿਕ ਵਸਤਾਂ ਵੀ ਸ਼ਾਮਲ ਹਨ। ਕੋਈ 45 ਪੁਰਾਤਨ ਵਸਤਾਂ ਈਸਾ ਪੂਰਵ ਕਾਲ ਦੀਆਂ ਹਨ।
ਇਨ੍ਹਾਂ ਵਿੱਚੋਂ ਅੱਧੀਆਂ ਕਲਾਕ੍ਰਿਤੀਆਂ  ਜਿੱਥੇ ਸੱਭਿਆਚਾਰਕ ਹਨ, ਉੱਥੇ ਬਾਕੀ ਅੱਧੀਆਂ ਕਲਾਕ੍ਰਿਤੀਆਂ ਵਿੱਚ ਹਿੰਦੂ ਧਰਮ , ਬੁੱਧ ਧਰਮ  ਅਤੇ ਜੈਨ ਧਰਮ  ਨਾਲ ਜੁੜੀਆਂ ਮੂਰਤੀਆਂ ਹਨ।
ਇਨ੍ਹਾਂ ਕਲਾਕ੍ਰਿਤੀਆਂ ਦੀ ਨਿਰਮਾਣ ਸਮੱਗਰੀ ਵਿੱਚ ਧਾਤ, ਪੱਥਰ ਅਤੇ ਟੈਰਾਕੋਟਾ ਸ਼ਾਮਲ ਹੈ। ਕਾਂਸੀ ਦੇ ਸੰਗ੍ਰਹਿ ਵਿੱਚ ਮੁੱਖ ਰੂਪ ਨਾਲ ਲਕਸ਼ਮੀ ਨਰਾਇਣ, ਬੁੱਧ, ਵਿਸ਼ਣੂ, ਸ਼ਿਵ ਪਾਰਵਤੀ ਅਤੇ 24 ਜੈਨ ਤੀਰਥੰਕਰਾਂ ਦੀਆਂ ਪ੍ਰਸਿੱਧ ਮੁਦਰਾਵਾਂ ਦੀਆਂ ਵਿਲੱਖਣ ਮੂਰਤੀਆਂ ਹਨ ਅਤੇ ਹੋਰ ਬੇਨਾਮ ਦੇਵਤਿਆਂ ਅਤੇ ਦਿਵਿਆ ਆਕ੍ਰਿਤੀਆਂ ਦੇ ਇਲਾਵਾ ਕੰਕਲਮੂਰਤੀ, ਬ੍ਰਾਹਮੀ ਅਤੇ ਨੰਦੀਕੇਸ਼ ਹਨ, ਜਿਨ੍ਹਾਂ ਬਾਰੇ ਘੱਟ ਲੋਕ ਜਾਣਦੇ ਹਨ।
ਰੂਪਾਂਤਰਾਂ  ਵਿੱਚ ਹਿੰਦੂ ਧਰਮ ਨਾਲ ਸਬੰਧਿਤ ਧਾਰਮਿਕ ਮੂਰਤੀਆਂ , ਬੁੱਧ ਧਰਮ ਨਾਲ ਸਬੰਧਿਤ  ਅਤੇ ਜੈਨ ਧਰਮ ਨਾਲ ਸਬੰਧਿਤ  ਦੇ ਨਾਲ-ਨਾਲ ਧਰਮ ਨਿਰਪੱਖ ਰੂਪਾਂਤਰਾਂ  ਸ਼ਾਮਲ ਹਨ।
ਕੁੱਲ 56 ਟੈਰਾਕੋਟਾ ਟੁਕੜਿਆਂ ਵਿੱਚ  ਅਤੇ 18ਵੀਂ ਸਦੀ ਦੀ ਤਲਵਾਰ ਹੈ ਜਿਸ ’ਤੇ ਫ਼ਾਰਸੀ ਵਿੱਚ ਲਿਖੇ ਆਲੇਖ ਵਿੱਚ ਸ੍ਰੀ ਗੁਰੂ ਹਰਗੋਬਿੰਦ ਸਿੰਘ ਜੀ ਦਾ ਜ਼ਿਕਰ ਹੈ।
ਇਹ ਮੋਦੀ ਸਰਕਾਰ ਦੁਆਰਾ ਦੁਨੀਆ ਭਰ ਤੋਂ ਸਾਡੀਆਂ ਪੁਰਾਤਨ ਵਸਤਾਂ ਅਤੇ ਕਲਾਕ੍ਰਿਤੀਆਂ ਨੂੰ ਵਾਪਸ ਲਿਆਉਣ ਦੇ ਯਤਨਾਂ ਦਾ ਪ੍ਰਤੀਫਲ ਹੈ।
ਖਾਣ ਮੰਤਰਾਲਾ
ਫਰਵਰੀ 2020 ਦੇ ਦੌਰਾਨ ਖਣਿਜ ਉਤਪਾਦਨ 
ਖਨਨ ਅਤੇ ਉਤਖਨਨ  ਸੈਕਟਰ ਦੇ ਖਣਿਜ ਉਤਪਾਦਨ ਦਾ ਸੂਚਕ ਅੰਕ ਫਰਵਰੀ, 2020  ਨੂੰ 123.7 ʼਤੇ ਸੀ ਜੋ ਫਰਵਰੀ, 2019 ਮਹੀਨੇ ਦੇ ਪੱਧਰ ਦੇ ਮੁਕਾਬਲੇ 10.0% ਵੱਧ ਸੀ। ਪਿਛਲੇ ਸਾਲ ਦੀ ਇਸੇ ਮਿਆਦ ਦੇ ਮੁਕਾਬਲੇ ਅਪ੍ਰੈਲ ਤੋਂ ਫਰਵਰੀ, 2019-20 ਦਾ ਸੰਚਿਤ ਵਿਕਾਸ  1.9 ਪ੍ਰਤੀਸ਼ਤ ਰਿਹਾ। ਇੰਡੀਅਨ ਬਿਊਰੋ ਆਵ੍ ਮਾਈਨਸ ਦੀ ਮਾਈਨਿੰਗ ਐਂਡ ਮਿਨਰਲ ਸਟੈਟਿਸਟਿਕਸ ਡਿਵੀਜ਼ਨ, ਖਣਿਜ ਖੇਤਰ ਦੇ ਅੰਕੜਿਆਂ ਲਈ ਨੋਡਲ ਏਜੰਸੀ ਵਜੋਂ ਕੰਮ ਕਰਦੀ ਹੈ ਅਤੇ ਇਹ ਸੂਚਨਾ ਜਾਰੀ ਕਰਦੀ ਹੈ।
ਫਰਵਰੀ, 2020 ਵਿੱਚ ਮਹੱਤਵਪੂਰਨ ਖਣਿਜਾਂ ਦਾ ਉਤਪਾਦਨ ਪੱਧਰ ਸੀ: ਕੋਲਾ 780 ਲੱਖ ਟਨ, ਲਿਗਨਾਈਟ 47 ਲੱਖ ਟਨ, ਕੁਦਰਤੀ ਗੈਸ  2257 ਮਿਲੀਅਨ ਕਿਊਬਿਕਮੀਟਰ, ਪੈਟਰੋਲੀਅਮ  24 ਲੱਖ ਟਨ, ਬੌਕਸਾਈਟ 2190 ਹਜ਼ਾਰ ਟਨ, ਕ੍ਰੋਮਾਈਟ 395 ਹਜ਼ਾਰ ਟਨ, ਕੌਪਰ ਕੌਨਸੈਨਟ੍ਰੇਟ 5 ਹਜ਼ਾਰ ਟਨ, ਸੋਨਾ 162 ਕਿਲੋਗ੍ਰਾਮ, ਕੱਚਾ ਲੋਹਾ 239 ਲੱਖ ਟਨ, ਲੈੱਡ ਕੌਨਸੈਨਟ੍ਰੇਟ 32 ਹਜ਼ਾਰ ਟਨ, ਮੈਂਗਨੀਜ਼ ਕੱਚੀ ਧਾਤ 276 ਹਜ਼ਾਰ ਟਨ, ਜ਼ਿੰਕ 142 ਹਜ਼ਾਰ ਟਨ, ਐਪਾਟਾਈਟ ਅਤੇ ਫਾਸਫੋਰਾਈਟ 136 ਹਜ਼ਾਰ ਟਨ, ਚੂਨਾ ਪੱਥਰ 327 ਲੱਖ ਟਨ, ਮੈਗਨੇਸਾਈਟ 11 ਹਜ਼ਾਰ ਟਨ ਅਤੇ ਹੀਰਾ 2720 ਕੈਰਟ ।
ਫਰਵਰੀ, 2019 ਦੇ ਮੁਕਾਬਲੇ ਫਰਵਰੀ, 2020 ਦੌਰਾਨ ਸਕਾਰਾਤਮਕ ਵਾਧਾ ਦਰਸਾਉਣ ਵਾਲੇ ਮਹੱਤਵਪੂਰਨ ਖਣਿਜਾਂ ਦੇ ਉਤਪਾਦਨ ਵਿਚ ਸ਼ਾਮਲ ਹਨ: 'ਜ਼ਿੰਕ ਕੌਂਕ.' , 'ਕੱਚਾ ਲੋਹਾ' , 'ਕ੍ਰੋਮਾਈਟ' , 'ਲੈੱਡ ਕੌਨਸੈਨਟ੍ਰੇਟ' , 'ਕੋਲਾ' , 'ਚੂਨਾ ਪੱਥਰ' , 'ਮੈਂਗਨੀਜ਼ ਧਾਤੂ' , 'ਲਿਗਨਾਈਟ'  ਅਤੇ 'ਬੌਕਸਾਈਟ'  । ਨਕਾਰਾਤਮਕ ਵਾਧਾ ਦਰਸਾਉਣ ਵਾਲੇ ਹੋਰ ਮਹੱਤਵਪੂਰਨ ਖਣਿਜਾਂ ਦਾ ਉਤਪਾਦਨ ਇਸ ਪ੍ਰਕਾਰ ਹੈ: 'ਕੌਪਰ ਕੌਨਸੈਨਟ੍ਰੇਟ [60.7%],' ਸੋਨਾ '[ 29.6%],' ਕੁਦਰਤੀ ਗੈਸ  '[ 9.6%], 'ਪੈਟਰੋਲੀਅਮ ' [ 6.4%] ਅਤੇ 'ਫਾਸਫੋਰਾਈਟ' [ 1.8%]।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦਾ ਬਾਲੀ ਵਿੱਚ ਜੀ-20 ਸਮਿਟ ਵਿੱਚ ਸੰਬੋਧਨ, ਸੈਸ਼ਨ III: ਡਿਜੀਟਲ ਟ੍ਰਾਂਸਫਰਮੇਸ਼ਨ
Excellencies,
Digital Tranformation ਸਾਡੇ ਦੌਰ ਦਾ ਸਭ ਤੋਂ ਜ਼ਿਕਰਯੋਗ ਬਦਲਾਅ ਹੈ। ਡਿਜੀਟਲ technologies ਦਾ ਉੱਚਿਤ ਉਪਯੋਗ, ਗ਼ਰੀਬੀ ਦੇ ਖਿਲਾਫ਼ ਦਹਾਕਿਆਂ ਤੋਂ ਚਲ ਰਹੀ ਆਲਮੀ ਲੜਾਈ ਵਿੱਚ ਫੋਰਸ multiplier ਬਣ ਸਕਦਾ ਹੈ। ਡਿਜੀਟਲ ਸਮਾਧਾਨ Climate Change ਦੇ ਖਿਲਾਫ਼ ਲੜਾਈ ਵਿੱਚ ਵੀ ਸਹਾਇਕ ਹੋ ਸਕਦੇ ਹਨ-ਜਿਵੇਂ ਅਸੀਂ ਸਭ ਨੇ ਕੋਵਿਡ ਦੇ ਦੌਰਾਨ remote-working ਅਤੇ paperless green offices ਦੀਆਂ ਉਦਾਹਰਨਾਂ ਵਿੱਚ ਦੇਖਿਆ। ਪਰੰਤੂ ਇਹ ਲਾਭ ਸਾਨੂੰ ਉਦੋਂ ਮਿਲਣਗੇ ਜਦੋਂ Digital Access ਸੱਚੇ ਮਾਅਨਿਆਂ ਵਿੱਚ inclusive ਹੋਵੇ, ਜਦੋਂ Digital Technology ਦਾ ਉਪਯੋਗ ਸਚਮੁੱਚ ਵਿਆਪਕ ਹੋਵੇ, ਦੁਰਭਾਗ ਨਾਲ ਹੁਣ ਤੱਕ ਅਸੀਂ ਇਸ powerful tool ਦਾ ਸਿਰਫ ਸਾਧਾਰਣ business ਦੇ ਮਾਪਦੰਡ ਨਾਲ ਹੀ ਦੇਖਿਆ ਹੈ, ਇਸ ਪਾਵਰ ਨੂੰ profit ਅਤੇ loss ਦੇ ਵਹੀਖਾਤਿਆਂ ਵਿੱਚ ਬੰਨ੍ਹ ਕੇ ਰੱਖਿਆ ਹੈ। Digital transformation ਦੇ ਲਾਭ ਮਾਨਵਜਾਤੀ ਦੇ ਇੱਕ ਛੋਟੇ ਅੰਸ਼ ਤੱਕ ਹੀ ਸੀਮਿਤ ਨਾ ਰਹਿ ਜਾਵੇ ਇਹ ਸਾਡੀ ਜੀ-20 leaders ਦੀ ਜਿੰਮੇਦਾਰੀ ਹੈ।
ਭਾਰਤ ਦੇ ਪਿਛਲੇ ਕੁਝ ਸਾਲ ਦੇ ਅਨੁਭਵ ਨੇ ਸਾਨੂੰ ਦਿਖਾਇਆ ਹੈ ਕਿ ਜੇ ਅਸੀਂ ਡਿਜੀਟਲ ਆਰਕੀਟੈਕਚਰ ਨੂੰ ਇਨਕਿਲੂਸਿਵ ਬਣਾਈਏ, ਤਾਂ ਇਸ ਨਾਲ socio-economic transformation ਲਿਆਂਦਾ ਜਾ ਸਕਦਾ ਹੈ। ਡਿਜੀਟਲ ਉਪਯੋਗ ਵਿੱਚ ਸਕੇਲ ਅਤੇ ਸਪੀਡ ਲਿਆਂਦੀ ਜਾ ਸਕਦੀ ਹੈ। Governance ਵਿੱਚ Transparency ਲਿਆਂਦੀ ਜਾ ਸਕਦੀ ਹੈ। ਭਾਰਤ ਨੇ ਅਜਿਹੇ ਡਿਜੀਟਲ ਪਬਲਿਕ goods ਵਿਕਸਿਤ ਕੀਤੇ ਹਨ, ਜਿਨ੍ਹਾਂ ਦੇ ਮੂਲ ਆਰਕੀਟੈਕਚਰ ਵਿੱਚ ਹੀ democratic ਸਿਧਾਂਤ in-built ਹਨ। ਇਹ ਸੋਲਿਊਸ਼ਨ open source, open APIs, open standards ’ਤੇ ਅਧਾਰਿਤ ਹਨ, ਜੋ interoperable ਅਤੇ ਜਨਤਕ ਹਨ। ਭਾਰਤ ਵਿੱਚ ਅੱਜ ਦੋ ਡਿਜੀਟਲ ਰੈਵਲਿਊਸ਼ਨ ਚਲ ਰਿਹਾ ਹੈ, ਉਨ੍ਹਾਂ ਦਾ ਅਧਾਰ ਸਾਡੀ ਇਹ ਅਪ੍ਰੋਚ ਹੈ। ਉਦਾਹਰਨ ਦੇ ਤੌਰ ’ਤੇ, ਸਾਡਾ Unified Payment Interface UPI ਲਓ।
ਪਿਛਲੇ ਸਾਲ, ਵਿਸ਼ਵ ਦੇ 40% ਤੋਂ ਅਧਿਕ real-time payment transactions UPI ਦੇ ਰਾਹੀਂ ਹੋਈ। ਇਸੇ ਤਰ੍ਹਾਂ ਅਸੀਂ ਡਿਜੀਟਲ ਆਈਡੈਂਟਿਟੀ ਦੇ ਅਧਾਰ ’ਤੇ 460 ਮਿਲੀਅਨ ਨਵੇਂ ਬੈਂਕ ਖਾਤੇ ਖੋਲ੍ਹੇ, ਜਿਸ ਨਾਲ ਭਾਰਤ ਅੱਜ ਫਾਈਨੈਂਸੀਅਲ inclusion ਵਿੱਚ ਗਲੋਬਲ ਲੀਡਰ ਬਣ ਰਿਹਾ ਹੈ। ਮਹਾਮਾਰੀ ਦੇ ਦੌਰਨ ਵੀ ਸਾਡੇ open source CoWIN platform ਨੇ ਮਾਨਵ ਇਤਿਹਾਸ ਦੇ ਸਭ ਤੋਂ ਵੱਡੇ ਟੀਕਾਕਰਨ ਅਭਿਯਾਨ ਨੂੰ ਸਫਲ ਬਣਾਇਆ।
Excellencies,
ਭਾਰਤ ਵਿੱਚ ਤਾਂ ਅਸੀਂ ਡਿਜੀਟਲ access ਨੂੰ ਜਨਤਕ ਕਰ ਰਹੇ ਹਾਂ, ਪਰੰਤੂ ਅੰਤਰ-ਰਾਸ਼ਟਰੀ ਪੱਧਰ ’ਤੇ ਅੱਜ ਵੀ ਇੱਕ ਬਹੁਤ ਬੜੀ ਡਿਜੀਟਲ ਡਿਵਾਈਸ ਹੈ। ਵਿਸ਼ਵ ਦੇ ਅਧਿਕਤਰ ਵਿਕਾਸਸ਼ੀਲ ਦੇਸ਼ਾਂ ਦੇ ਨਾਗਰਿਕਾਂ ਦੇ ਕੋਲ ਕਿਸੇ ਵੀ ਪ੍ਰਕਾਰ ਦੀ digital identity ਨਹੀਂ ਹੈ। ਕੇਵਲ 50 ਦੇਸ਼ਾਂ ਦੇ ਪਾਸ ਹੀ digital ਭੁਗਤਾਨ ਪ੍ਰਣਾਲੀ ਮੌਜੂਦ ਹੈ। ਕੀ ਅਸੀਂ ਸਾਥ ਮਿਲ ਕੇ ਇਹ ਪ੍ਰਣ ਲੈ ਸਕਦੇ ਹਾਂ ਕਿ ਅਗਲੇ ਦਸ ਸਾਲਾਂ ਵਿੱਚ ਅਸੀਂ ਹਰ ਮਨੁੱਖ ਦੇ ਜੀਵਨ ਵਿੱਚ ਡਿਜੀਟਲ transformation ਲਿਆਵਾਂਗੇ, digital ਟੈਕਨੋਲੋਜੀ ਦੇ ਲਾਭ ਤੋਂ ਵਿਸ਼ਵ ਦਾ ਕੋਈ ਵਿਅਕਤੀ ਵੰਚਿਤ ਨਹੀਂ ਰਹੇਗਾ!
Excellencies,
access digital identity digital transformation ਲਿਆਵਾਂਗੇ, digital!
ਅਗਲੇ ਸਾਲ ਆਪਣੀ ਜੀ-20 ਪ੍ਰਧਾਨਗੀ ਦੇ ਦੌਰਾਨ ਭਾਰਤ ਸਾਰੇ ਜੀ-20 ਪਾਰਟਨਰਸ ਦੇ ਨਾਲ ਇਸ ਉਦੇਸ਼ ਦੇ ਲਈ ਕੰਮ ਕਰੇਗਾ। "Data for development" ਦਾ ਸਿਧਾਂਤ ਸਾਡੇ ਪ੍ਰੈਸੀਡੈਂਸੀ ਦੇ overall ਥੀਮ "One Earth, One Family, One Future" ਦਾ ਅਭਿੰਨ ਅੰਗ ਰਹੇਗਾ
ਸੜਕੀ ਆਵਾਜਾਈ ਅਤੇ ਰਾਜਮਾਰਗ ਮੰਤਰਾਲਾ
ਸ਼੍ਰੀ ਨਿਤਿਨ ਗਡਕਰੀ ਨੇ ਬ੍ਰਾਜੀਲ ਦੇ ਖਾਣ ਅਤੇ ਊਰਜਾ ਮੰਤਰੀ ਸ਼੍ਰੀ ਬੇਂਟੋ ਅਲਬੂਕਰਕ ਨਾਲ ਮੁਲਾਕਾਤ ਕੀਤੀ
ਕੇਂਦਰੀ ਸੜਕ ਟ੍ਰਾਂਸਪੋਰਟ ਅਤੇ ਰਾਜਮਾਰਗ ਮੰਤਰੀ ਸ਼੍ਰੀ ਨਿਤਿਨ ਗਡਕਰੀ ਨੇ ਅੱਜ ਬ੍ਰਾਜੀਲ ਦੇ ਪ੍ਰਤਿਨਿਧੀਮੰਡਲ ਨਾਲ ਮੁਲਾਕਾਤ ਕੀਤੀ, ਜਿਸ ਦੀ ਅਗਵਾਈ ਬ੍ਰਾਜੀਲ ਦੇ ਖਾਣ ਅਤੇ ਊਰਜਾ ਮੰਤਰੀ ਸ਼੍ਰੀ ਬੇਂਟੋ ਅਲਬੁਕਰਕ ਕਰ ਰਹੇ ਸਨ। ਸ਼੍ਰੀ ਨਿਤਿਨ ਗਡਕਰੀ ਨੇ ਇੱਕ ਕਾਰੋਬਾਰ ਪ੍ਰਤਿਨਿਧੀਮੰਡਲ ਦੇ ਨਾਲ ਗੱਲਬਾਤ ਕੀਤੀ ਜਿਸ ਵਿੱਚ ਬ੍ਰਾਜੀਲ ਦੇ ਚੀਨੀ ਇਥੇਨੌਲ ਅਤੇ ਆਟੋਮੋਬਾਈਲ ਉਦਯੋਗਾਂ ਦੇ ਪ੍ਰਤਿਨਿਧੀਆਂ ਦੇ ਨਾਲ-ਨਾਲ ਭਾਰਤ ਆਟੋਮੋਬਾਈਲ ਉਦਯੋਗ ਦੇ ਪ੍ਰਤਿਨਿਧੀ ਵੀ ਸ਼ਾਮਲ ਸਨ।
ਸ਼੍ਰੀ ਗਡਕਰੀ ਨੇ ਦੋਨਾਂ ਅਰਥਵਿਵਸਥਾ ਨੂੰ ਮਜ਼ਬੂਤ ਕਰਨ ਲਈ ਇਥੇਨੌਲ ਦੇ ਉਪਯੋਗ ਅਤੇ ਵੱਖ-ਵੱਖ ਖੇਤਰਾਂ ਵਿੱਚ ਕਾਰਬਨ ਨਿਕਾਸੀ ਨੂੰ ਘੱਟ ਕਰਨ ਦੇ ਸੰਦਰਭ ਵਿੱਚ ਭਾਰਤ ਅਤੇ ਬ੍ਰਾਜੀਲ ਦਰਮਿਆਨ ਅਧਿਕ ਸਹਿਯੋਗ ‘ਤੇ ਜ਼ੋਰ ਦਿੱਤਾ।
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ਸਵੈ–ਚਾਲਿਤ ਟ੍ਰੇਨ ਪਖਾਨਾ ਸੀਵਰੇਜ ਨਿਬੇੜਾ ਪ੍ਰਣਾਲੀ – ਜੈਵਿਕ ਪਖਾਨਿਆਂ ਲਈ ਇੱਕ ਲਾਗਤ ਪ੍ਰਭਾਵੀ ਵਿਕਲਪ
ਭਾਰਤੀ ਰੇਲਵੇ ਦੀ ਪਖਾਨਾ ਪ੍ਰਣਾਲੀ ਨੂੰ ਕਾਇਮ ਰੱਖਣ ਲਈ ਪਖਾਨੇ ਦੇ ਕੂੜਾ–ਕਰਕਟ ਨੂੰ ਇਕੱਠਾ ਕਰਨ ਲਈ ਇੱਕ ਆਟੋਮੈਟਿਕ ਤਕਨੀਕ ਦਾ ਉਪਯੋਗ ਕੀਤਾ ਜਾ ਸਕਦਾ ਹੈ। ਆਟੋਮੈਟਿਕ ਤਕਨੀਕ ਦਾ ਰੱਖ–ਰਖਾਅ ਆਸਾਨ ਹੈ। ਇੱਕ ਭਾਰਤੀ ਵਿਗਿਆਨੀ ਵੱਲੋਂ ਵਿਕਸਤ ਜੈਵਿਕ ਪਖਾਨਾ ਸੱਤ–ਗੁਣਾ ਸਸਤਾ ਵਿਕਲਪ ਹੈ।
ਵਰਤਮਾਨ ਜੈਵਿਕ ਪਖਾਨਾ ਮਨੁੱਖੀ ਮਲ–ਮੂਤਰ ਨੂੰ ਗੈਸ ਵਿੱਚ ਬਦਲਦ ਲਈ ਐਨਾਰੋਬਿਕ ਬੈਕਟੀਰੀਆ ਦਾ ਉਪਯੋਗ ਕਰਦੇ ਹਨ ਪਰ ਉਹ ਬੈਕਟੀਰੀਆ ਯਾਤਰੀਆਂ ਵੱਲੋਂ ਪਖਾਨਿਆਂ ’ਚ ਸੁੱਟੀ ਗਈ ਪਲਾਸਟਿਕ ਤੇ ਕੱਪੜੇ ਦੀ ਸਮੱਗਰੀ ਨੂੰ ਗਲ਼ਾ–ਸੜਾ ਨਹੀਂ ਸਕਦੇ। ਇਸ ਲਈ ਟੈਂਕ ਅੰਦਰ ਅਜਿਹੀਆਂ ਨਿਬੇੜਾ ਨਾ ਹੋ ਸਕਣ ਵਾਲੀਆਂ ਸਮੱਗਰੀਆਂ ਦਾ ਰੱਖ–ਰਖਾਅ ਤੇ ਉਨ੍ਹਾਂ ਨੂੰ ਹਟਾਉਣਾ ਔਖਾ ਹੈ।
ਚੇਬ੍ਰੋਲੂ ਇੰਜੀਨੀਅਰਿਗ ਕਾਲਜ ਦੇ ਡਾ. ਆਰ. ਵੀ. ਕ੍ਰਿਸ਼ਨੱਈਆ ਵੱਲੋਂ ਵਿਕਸਤ ਤਕਨਾਲੋਜੀ ਚੱਲਦੀਆਂ ਟ੍ਰੇਨਾਂ ’ਚੋਂ ਕੂੜਾ–ਕਰਕਟ ਇਕੱਠਾ ਕਰਨ ਤੇ ਵਿਭਿੰਨ ਸਮੱਗਰੀਆਂ ਨੂੰ ਵੱਖ ਕਰਨ ਤੇ ਉਪਯੋਗ ਕਰਨ ਯੋਗ ਵਸਤਾਂ ਵਿੱਚ ਪ੍ਰੋਸੈਸਿੰਗ ਲਈ ਇੱਕ ਆਟੋਮੈਟਿਕ ਪ੍ਰਣਾਲੀ ਹੈ।
‘ਮੇਕ ਇਨ ਇੰਡੀਆ’ ਪਹਿਲ ਨਾਲ ਜੁੜੇ ਵਿਗਿਆਨ ਤੇ ਟੈਕਨੋਲੋਜੀ  ਵਿਭਾਗ ਦੇ ਅਗਾਂਹਵਧੂ ਮੈਨੂਫ਼ੈਕਚਰਿੰਗ ਤਕਨਾਲੋਜੀ ਪ੍ਰੋਗਰਾਮ ਦੇ ਸਮਰਥਨ ਨਾਲ ਵਿਕਸਤ ਤਕਨਾਲੋਜੀ ਨੂੰ ਪੰਜ ਰਾਸ਼ਟਰੀ ਪੇਟੈਂਟ ਪ੍ਰਦਾਨ ਕੀਤੇ ਗਏ ਹਨ ਅਤੇ ਇਹ ਪ੍ਰੀਖਣ ਦੇ ਗੇੜ ਵਿੱਚ ਹੈ।
ਆਟੋਮੈਟਿਕ ਪ੍ਰਣਾਲੀ ਵਿੱਚ ਤਿੰਨ ਸਰਲ ਪੜਾਅ ਹੁੰਦੇ ਹਨ – ਸੈਪਟਿਕ ਟੈਂਕ  ਟੌਪ ਕਵਰ ਤਦ ਖੋਲ੍ਹਿਆ ਜਾਂਦਾ ਹੈ, ਜਦੋਂ ਟ੍ਰੇਨ ਕ੍ਰਮਵਾਰ ਇੰਜਣ ਤੇ ਸੈਪਟਿਕ ਟੈਂਕ ਸਥਿਤੀ ਵਿੱਚ ਰੱਖੇ ਗਏ ਰੇਡੀਓ ਫ਼੍ਰੀਕੁਐਂਸੀ ਆਇਡੈਂਟੀਫ਼ਿਕੇਸ਼ਨ  ਸੈਂਸਰ ਅਤੇ ਰੀਡਰ ਦਾ ਉਪਯੋਗ ਕਰ ਕੇ ਸੈਪਟਿਕ ਟੈਂਕ ਸਥਾਨ ਉੱਤੇ ਪੁੱਜ ਜਾਂਦੀ ਹੈ, ਪਖਾਨਾ ਟੈਂਕ ਵਿੱਚ ਸੀਵਰੇਜ ਸਮੱਗਰੀ ਨੂੰ ਸੈਪਟਿਕਿ ਟੈਂਕ ਵਿੱਚ ਛੱਡ ਦਿੱਤਾ ਜਾਂਦਾ ਹੈ, ਜਦੋਂ ਉਹ ਆਪਸ ਵਿੱਚ ਤਾਲਮੇਲ ’ਚ ਹੁੰਦੇ ਹਨ ਤੇ ਅੰਤ ਵਿੱਚ ਸੈਪਟਿਕ ਟੈਂਕ ਕਵਰ ਬੰਦ ਹੋ ਜਾਂਦਾ ਹੈ ਜਦੋਂ ਟ੍ਰੇਨ ਇਸ ਤੋਂ ਦੂਰ ਹੋ ਜਾਂਦੀ ਹੈ।
ਟ੍ਰੇਨ ਦੇ ਪਖਾਨਿਆਂ ਵਿੱਚ ਇਕੱਠੀ ਸੀਵਰੇਜ ਸਮੱਗਰੀ ਨੂੰ ਵੱਖ ਕੀਤਾ ਜਾਦਾ ਹੈ, ਤਾਂ ਜੋ ਮਨੁੱਖੀ ਮਲ–ਮੂਤਰ ਨੂੰ ਇੱਕ ਟੈਂਕ ਵਿੱਚ ਇਕੱਠਾ ਕੀਤਾ ਜਾ ਸਕੇ ਤੇ ਹੋਰ ਸਮੱਗਰੀ ਜਿਵੇਂ ਪਲਾਸਟਿਕ ਸਮੱਗਰੀ, ਕੱਪੜੇ ਦੀ ਸਮੱਗਰੀ ਦੂਜੇ ਟੈਂਕ ਵਿੱਚ ਇਕੱਠੀ ਕੀਤੀ ਜਾਂਦੀ ਹੈ। ਮਨੁੱਖੀ ਮਲ–ਮੂਤਰ ਨੂੰ ਉਪਯੋਗ ਕਰਨ ਸਬੰਧੀ ਯੋਗ ਸਮੱਗਰੀ ਵਿੱਚ ਬਦਲਣ ਲਈ ਵੱਖਰੀ ਪ੍ਰੋਸੈਸਿੰਗ ਕੀਤੀ ਜਾਂਦੀ ਹੈ। ਪਲਾਸਟਿਕ ਤੇ ਕੱਪੜੇ ਦੀ ਸਮੱਗਰੀ ਵੱਖਰੇ ਤੌਰ ਉੱਤੇ ਪ੍ਰੋਸੈੱਸ ਕੀਤੀ ਜਾਂਦੀ ਹੈ।
ਇਸ ਤਕਨੀਕ ਖ਼ਾਸ ਤੌਰ ਉੱਤੇ ਲਾਗਤ ਵਿੱਚ ਕਮੀ ਲਿਆਉਣ ਅਤੇ ਸਮਾਂ ਲੈਣ ਵਾਲੇ ਐਨਾਰੋਬਿਕ ਬੈਕਟੀਰੀਆ ਉਤਪਾਦਨ ਦੀ ਜ਼ਰੂਰਤ ਦਾ ਹੱਲ ਕਰਨ ਦੇ ਮੰਤਵ ਨਾਲ ਭਾਰਤੀ ਰੇਲਵੇ ਲਈ ਖ਼ਾਸ ਤੌਰ ਉੱਤੇ ਵਿਕਸਤ ਕੀਤਾ ਗਿਆ ਹੈ। ਬਾਇਓ ਟਾਇਲਟ ਦੇ ਉਲਟ, ਜਿਸ ਦੀ ਲਾਗਤ ਇੱਕ ਲੱਖ ਰੁਪਏ ਪ੍ਰਤੀ ਯੂਨਿਟ ਹੈ, ਨਵੀਂ ਤਕਨੀਕ ਨਾਲ ਲਾਗਤ ਘਟ ਕੇ ਸਿਰਫ਼ 15 ਹਜ਼ਾਰ ਰੁਪਏ ਰਹਿ ਜਾਂਦੀ ਹੈ। ਡਾ. ਆਰ.ਵੀ. ਕ੍ਰਿਸ਼ਨੱਈਆ ਨੇ ਇਸ ਤਕਨੀਕ ਨੂੰ ਹੋਰ ਵਧਾਉਣ ਲਈ ਐੱਮਟੀਈ ਇੰਡਸਟ੍ਰੀਜ਼ ਨਾਲ ਕਰਾਰ ਕੀਤਾ।
ਹੋਰ ਵੇਰਵਿਆਂ ਲਈ, ਡਾ. ਆਰ.ਵੀ ਕ੍ਰਿਸ਼ਨੱਈਆ  ਨਾਲ ਸੰਪਰਕ ਕੀਤਾ ਜਾ ਸਕਦਾ ਹੈ।
ਚਿੱਤਰ: ਸਿਸਟਮ ਦੇ ਅਗਲੇ ਹਿੱਸੇ ਦਾ ਦ੍ਰਿਸ਼